title: Biopsia

text: Biopsian tutkii patologi, ja se voidaan myös analysoida kemiallisesti erilaisten laboratoriotekniikoiden kuten PCR:n avulla. Patologi antaa kudoksesta "patologisanatomisen diagnoosin" (PAD).


title: Hank Hanegraaff

text: Hendrik ”Hank” Hanegraaff (on amerikkalainen ortodoksikristitty kirjailija, radio-ohjelmien tuottaja ja herätyskristillisyyden puolestapuhuja. Hän on huomattava henkilö Yhdysvaltojen kristillisessä kulttienvastaisessa liikkeessä ("Christian Countercult Movement"), jonka pyrkimyksenä on arvostella ei-kristillisiä uskontoja, uusia uskonnollisia liikkeitä, kristilliseltä pohjalta syntyneitä lahkoja, sekä perinteisen kristillisyyden piirissä ilmeneviä opista poikkeamisia. Hän on toiminut pitkään kristilliseen apologiaan keskittyvän Christian Research Instituten työntekijänä.


title: Hank Hanegraaff

text: Hanegraaff syntyi Hollannissa, mutta varttui ja sai kasvatuksensa Yhdysvalloissa. Hän on naimisissa ja hänellä on yhdeksän lasta. Hän liittyi vaimonsa ja kahden lapsensa kanssa vuonna 2017 ortodoksiseen kirkkoon.


title: Christian Research Institute

text: Christian Research Institute (lyh. "CRI") on yksi maailman suurimmista herätyskristillisistä apologeettisista järjestöistä maailmassa. Sen perusti tohtori Walter Ralston Martin vuonna 1960 New Jerseyssä Yhdysvalloissa. Vuonna 1974 Martin siirsi järjestön San Juan Capistranoon Kaliforniaan. Martinin kuoleman jälkeen 1989, järjestön johtoon nousi Hank Hanegraaff.


title: Suomi-Seura

text: Suomi-Seura r.y. (, ) on suomalainen "maailmalla olevien, sinne lähtevien ja sieltä palaavien suomalaisten etu-, asiantuntija- ja palvelujärjestö". Järjestön tehtävänä on myös välittää ajanmukaista Suomi-kuvaa maailmalle ja tehdä ulkosuomalaisuutta tunnetuksi Suomessa.


title: Suomi-Seura

text: Järjestö on perustettu 6. toukokuuta 1927, jolloin jo perustavassa kokouksessa järjestö hajaantui kahtia. Varsinaisen Suomi-Seuran nimen rekisteröineen yhdistyksen puheenjohtajaksi tuli Kyösti Haataja. Erimielisyyksien takia perustetun toisen yhdistyksen nimeksi tuli Ulkosuomalais-Yhdistys, tärkeinä hahmoina mukana muun muassa Eino Aaltio ja Urho Kekkonen. Yhdistykset yhtyivät uudestaan vuonna 1929 sammuakseen vain paria vuotta myöhemmin.


title: Suomi-Seura

text: Järjestön toiminnan taannuttua hetkeksi 1930-luvulla se rekisteröitiin uudelleen 19. toukokuuta 1937 Suomi-Seurana, muun muassa vuonna 1934 silloisen pääministeri Kyösti Kallion tukemana perustetun "Ulkomaankävijäin Seuran" pohjalle. Sota-aikana ja sen jälkeen yhdistyksen toiminta suuntautui etenkin Yhdysvaltoihin ja amerikansuomalaisiin ylläpidettävien suhteiden hoitamiseen.


title: Suomi-Seura

text: 1959 järjestö aloitti seuramatkojen järjestämisen, jolla se saavutti huomattavan taloudellisen omavaraisuuden. Seuramatkatoiminta oli huipussaan 1980-luvulla ja järjestön jäsenmäärä oli myös tuolloin korkeimmillaan, noin 80 000.


title: Suomi-Seura

text: Järjestön toiminta taantui 1990-luvulla, mutta elpyi taas 1990-luvun lopulla. Vuonna 1997 perustettiin Ulkosuomalaisparlamentti, joka on ulkosuomalaisille tarkoitettu edustuksellinen elin tiedon ja "tunteiden" välittämiseksi Suomeen ja Suomesta. Toiminnan suojelija on Suomen tasavallan presidentti. Vuodesta 1997 lähtien järjestön pääasiallinen tulonlähde ja toiminnan perusta on jälleen ollut valtionapu.


title: Suomi-Seura

text: Järjestö julkaisee Suomen Silta -nimistä jäsenlehteä ja tukee ulkosuomalaisia tiedotusvälineitä ja muita ulkosuomalaisjärjestöjä.


title: Suomi-Seura

text: Ulkosuomalaisparlamentti kokoaa ulkosuomalaisia paikallisten Suomi-Seura -jäsenyhdistystensä edustajien välityksellä kahden-kolmen vuoden välein Suomeen. Muita toimintamuotoja ovat mm. tukihenkilötoiminta ulkomailla, seminaarien ja kurssien järjestäminen sekä yli 5 000 ihmistä vuosittain opastava neuvontapalvelu ulkomaille muuttamiseen, siellä asumiseen ja sieltä palaamiseen liittyvissä kysymyksissä.


title: Suomi-Seura

text: Suomi-Seura on vuodesta 1993 lähtien valinnut vuoden ulkosuomalaisen. Vuoden ulkosuomalaiseksi valitaan ulkomailla asuva suomalainen tai suomalaisen siirtolaisen jälkeläinen, joka on esimerkiksi menestynyt erityisen hyvin omalla alallaan. Valituiksi ovat tulleet:Jäsenyys on avoin kaikille ulkosuomalaisille tai muuten vain ulkosuomalaisuudesta kiinnostuneille henkilöille. Vuonna 2007, Suomen Silta -lehden levikkitietoihin pohjautuen, järjestön jäsenmäärä oli noin 23 000.


title: Suomi-Seura

text: Suomi-Seuran johtokunnan puheenjohtajana toimii Jarmo Virmavirta (vuodesta 2013) ja toiminnanjohtajana Tina Strandberg (vuodesta 2016).


title: Zimmari

text: Zimmari on Kempeleen Honkasessa, Eteläkeskus Zeppelinin läheisyydessä sijaitseva uimahalli. Uimahallirakennus on valmistunut vuonna 1996. Uimahalli avattiin yleisölle tammikuussa 1997.


title: Zimmari

text: Uimahallissa on kaksi lasiseinän erottamaa allasosastoa. Varsinaisessa uima-allasosastossa on 25 metrin pituinen allas, lasten opetusallas, pikkulasten kahluuallas ja 30 metrin vesiliukumäki. Monitoimialtaan puolella on poreallas ja viisi vesihierontapistettä. Uimahallissa on myös kahvio.


title: Zimmari

text: Uimahallissa kävi 164 203 asukasta vuonna 2009. Suomen Uimaopetus- ja Hengenpelastusliitto on palkinnut vuonna 1998 Zimmarin vuoden uimahallina Suomessa.


title: Walter Haworth

text: Walter Norman Haworth (19. maaliskuuta 1883 Chorley – 19. maaliskuuta 1950 Birmingham, Britannia), Sir, oli brittiläinen kemisti, joka teki uraauurtavaa työtä askorbiinihapon tutkimisessa.


title: Walter Haworth

text: Haworth sai Nobelin kemianpalkinnon vuonna 1937 hiilihydraatteja ja C-vitamiinia koskevista tutkimuksista. Palkinto jaettiin Haworthin ja Paul Karrerin kesken. Karrer palkittiin muiden vitamiinien tutkimisesta.


title: Walter Haworth

text: Työskenneltyään jonkin aikaa isänsä linoleumitehtaalla Haworth aloitti 1903 kemianopinnot Manchesterin yliopistossa. Hän teki päätöksensä huolimatta vanhempiensa vahvasta paheksunnasta huolimatta. Myöhemmin hän opiskeli Göttingenin yliopistossa.


title: Walter Haworth

text: 1912 Hawotrhista tuli lehtori St Andrewsin yliopistoon. Siellä hän kiinnostui hiilihydraattien kemiasta. Haworth aloitti työnsä yksinkertaisista sokereista ja kehitti uuden tavan valmistaa sokerien metyylieettereitä käyttämällä dimetyylisulfaattia ja emästä. Hän tutki myös disakkaridien rakenteellisia erityispiirteitä.


title: Walter Haworth

text: Haworth järjesti St Andrewsin yliopistoon laboratorioita valmistamaan kemikaaleja ja lääkkeitä Ison-Britannian hallitukselle ensimmäisen maailmansodan aikana. hänestä tuli vuonna 1920 orgaanisen kemian professori Durhamin yliopistoon ja kolme vuotta myöhemmin kemian professori Birminghamin yliopistoon.


title: Walter Haworth

text: Vuonna 1934 Haworth ja Edmund Hirst syntetisoivat ensimmäisinä C-vitamiinia.


title: Walter Haworth

text: Haworth-projektio on nimetty Walter Haworthin mukaan. Haworth aateloitiin vuonna 1948.


title: Ulla Rantanen

text: Ulla Valpuri Rantanen (s. 18. heinäkuuta 1938 Keitele) on suomalainen taidemaalari ja -graafikko.


title: Ulla Rantanen

text: Rantanen opiskeli Taideakatemian koulussa 1955-1959, paneutuen taidegrafiikkaan. Hän on tuottanut muun muassa hiilipiirroksia, lyijykynäpiirroksia ja metalligrafiikkaa. Varhaisimmissa töissä on viitteellisiä ihmishahmoja, 1970-luvulla hän kuvasi esineitä lähes valokuvamaisen tarkasti poptaidetta mukaellen. Uudemmat työt ovat abstraktin rajamailla, niistä voi hahmottaa aiheen ja luonnon tunnelman. 1980- ja 1990-lukujen töissä on viitteitä pohjoisesta luonnosta. 2000-luvun töissä on yhteyksiä Afrikkaan, hän on asunut pitkiä jaksoja Keniassa ja saanut sieltä aiheita ja vaikutteita teoksiinsa.


title: Ulla Rantanen

text: Rantanen voitti 1980 pääpalkinnon Gagnes-sur-Merin kansainvälisessä maalaustaiteen näyttelyssä. Hänelle myönnettiin Pro Finlandia -mitali 1985, jolloin hänet myös valittiin Helsingin Juhlaviikkojen Vuoden taiteilijaksi ja hänen laaja retrospektiivinen näyttelynsä järjestettiin Helsingin Taidehallissa. Rantanen sai Suomen Kulttuurirahaston tunnustuspalkinnon 1989, professorin arvonimi hänelle myönnettiin 2009.


title: Ulla Rantanen

text: Rantanen on osallistunut lukuisiin näyttelyihin ja hänen töitään on monissa julkisissa, yritysten ja yksityishenkilöiden kokoelmissa. Hänen seinämaalauksiaan ovat tilanneet muun muassa Kuusankosken ja Kajaanin kaupungit. Kuvituksen Rantanen teki Frans Emil Sillanpään koottuihin teoksiin (1988-1990).


title: Ulla Rantanen

text: Rantanen oli naimisissa taidemaalari Esko Tirrosen kanssa, liitto päättyi eroon.


title: Futura

text: Futura tarkoittaa seuraavia:Futura liittyy myös seuraaviin:


title: Kongontetra

text: Kongontetra ("Phenacogrammus interruptus") on tetrakaloihin kuuluva afrikkalaisperäinen kala.


title: Kongontetra

text: Kongontetra kasvaa noin kahdeksansenttiseksi, naaraat ovat pienempiä kuin koiraat. Sen suomupeite on hopeanhohtoinen, kyljessä kuparinsävyinen raita. Evät ovat muihin tetrakaloihin verrattuna isot, ohuet ja liehuvat.


title: Kongontetra

text: Kongontetra on kotoisin Afrikan Kongojoesta. Sitä kasvatetaan myyntiin, eikä akvaarioissa juuri näe luonnosta pyydystettyjä yksilöitä.


title: Kongontetra

text: Kongontetra on parvikala ja kaipaa ainakin kuuden lajitoverin seuraa. Se on vilkasliikkeinen uimari ja akvaariolla saisi ollakin ainakin 120 cm pituutta, jotta tämä isohko vilkas kala mahtuisi spurttailemaan. Akvaarion litramäärä on yleensä tämän pituisissa altaissa yli 200 litraa.


title: Kongontetra

text: Kongontetralle sopiva lämpötila-alue on 24–26 °C. Veden puhtaus on kalan hyvinvoinnille tärkeää. Se syö luonnossa pääasiassa hyönteisiä, akvaariossa sekaruokaa.


Ajatusrikoksia – kierrätysmateriaalia 2001–2007 on rap-artisti Seppo Lampelan "Steen1"-nimellä julkaisema kokoelmalevy. Albumi on koottu Steenin kahdesta EP:stä, singleistä sekä Steen1:n vierailuista muiden artistien levyiltä. Kappale ”Terapiaa” on samplattu Ice Cuben kappaleesta ”Ghetto Vet”. Albumin julkaisi Monsp Records heinäkuussa 2007.


title: Mark Cavendish

text: Mark Cavendish (s. 21. toukokuuta 1985 Mansaari) on brittiläinen pyöräilijä. Cavendish on kilpaillut rata- ja maantiepyöräilyssä.


title: Mark Cavendish

text: Hän aloitti ammattilaisuransa Team Sparkasse -joukkueessa 2006. Hän osallistui vuoden 2007 Ranskan ympäriajoon T-Mobile-tallin joukkueessa ja edusti samaa tallia, sittemmin nimeltään Team HTC-High Road, vuoteen 2011 saakka. Kaudella 2012 hän kilpaili Team Skyssa ja vuosina 2013–2015 Omega Pharma-Quick Step / Etixx-Quick Step -tallissa. Kaudelle 2016 hän siirtyi Dimension Data -talliin.


title: Mark Cavendish

text: Cavendish on voittanut ratapyöräilyn maailmanmestaruuden pariajossa yhdessä Rob Haylesin kanssa vuonna 2005 sekä Bradley Wigginsin kanssa 2008 ja 2016. Hän on myös Kansainyhteisön kisojen mestari scratch-ajossa vuodelta 2006 sekä alle 23-vuotiaiden Euroopan mestari pisteajossa vuodelta 2005. Olympialaisissa hän on saavuttanut omniumin hopeaa Rio de Janeirosta 2016.


title: Mark Cavendish

text: Maantiepyöräilyssä Cavendish menestyi ensimmäisenä ammattilaisvuonnaan 2006 muun muassa Britannian ympäriajossa, jonka pistekilpailun hän voitti. Kaudella 2007 Cavendish saavutti menestystä voittamalla kaksi etappia Katalonian ympäriajossa. Ranskan ympäriajon hän keskeytti suunnitellusti kilpailun 8. etapilla.


title: Mark Cavendish

text: Vuonna 2008 Cavendish voitti Italian ympäriajon neljännen ja 13:nnen etapin massakirin jälkeen. Vuonna 2008 hän voitti Ranskan ympäriajon viidennen, kahdeksannen, kahdennentoista ja kolmannentoista etapin. Vuonna 2009 Cavendish voitti Milano–San Remo -klassikon kukistettuaan loppukirissä Heinrich Hausslerin.


title: Mark Cavendish

text: Vuonna 2009 Cavendishistä tuli ensimmäinen brittiläinen ajaja, joka on saanut pitää yllään Italian ympäriajon johtajan maglia rosa -paitaa. Paidan hän sai, kun hänen joukkueensa Columbia-Highroad voitti ensimmäisenä päivänä ajetun joukkueaika-ajon ja Cavendish ylitti maalilinjan joukkueensa ensimmäisenä ajajana. Lisäksi hän voitti kilpailun 9., 11. ja 12. etapin. Saman vuoden Ranskan ympäriajossa hän voitti toisen, kolmannen, kymmenennen, 11., 19. ja 21. etapin.


title: Mark Cavendish

text: Vuonna 2010 Cavendish voitti Ranskan ympäriajossa viisi etappia. Hän voitti lisäksi uransa ensimmäiset etapit, kaikkiaan kolme, Espanjan ympäriajossa, jossa voitti myös pistekilpailun. Seuraavana vuonna hän voitti Ranskan ympäriajossa jälleen viisi etappia. Lisäksi hän voitti pistekilpailun. Kööpenhaminan MM-kilpailuissa 2011 hän voitti maantieajon maailmanmestaruuden. Vuonna 2012 hän voitti kolme etappia sekä Italian että Ranskan ympäriajossa. Seuraavana vuonna hän voitti Italian ympäriajossa viisi etappia ja pistekilpailun ja Ranskan ympäriajossa kaksi etappia. Hän voitti yhden etapin Ranskan ympäriajossa 2015. Vuoden 2016 Tour de Francessa hän voitti avausetapin saaden samalla ensimmäisen kerran Ranskan ympäriajon johtajan keltaisen paidan haltuunsa. Hän menetti paidan seuraavan etapin jälkeen, mutta voitti jälleen kolmannen, kuudennen ja neljännentoista etapin. Dohan MM-kilpailuissa 2016 hän sai maantieajossa hopeaa.


title: Mark Cavendish

text: Grote Scheldeprijs -klassikon hän on voittanut 2007, 2008 ja 2011 sekä Kuurne–Bryssel–Kuurnen 2012 ja 2015.


title: Quintus Voconius Saxa

text: Quintus Voconius Saxa oli kansantribuuni Roomassa vuonna 169 eaa.


title: Quintus Voconius Saxa

text: Hän sai Cato vanhemman avustuksella läpi lain ("lex Voconia"), jonka mukaan ylimpään varallisuusluokkaan kuuluvat kansalaiset eivät saaneet testamentissaan asettaa perilliseksi naista. Lisäksi säädettiin, että testamentti ("legatum") tai kuoleman varalta tehty lahjoitus ("donatio mortis causa") ei saanut ylittää perinnön todellista arvoa.


title: Maggie Roswell

text: Mary Margaret Nina Roswell (s. 14. marraskuuta 1952 Los Angeles, Kalifornia) on yhdysvaltalainen näyttelijä. Hänet tunnetaan parhaiten ääninäyttelijänä "Simpsonit"-animaatiosarjassa, jossa hänen hahmojaan ovat muun muassa Maude Flanders, Helen Lovejoy, Luann Van Houten, neiti Hoover ja Martha Quimby. Palkkariidan takia Roswell oli poissa sarjasta vuosina 1999–2002 eli 11.–13. tuotantokauden ajan. Tuona aikana hänen hahmojaan näytteli Marcia Mitzman Gaven ja käsikirjoittajat poistivat Maude Flandersin sarjasta siten että hahmo kuoli yhdessä 11. kauden jaksossa.


title: Maggie Roswell

text: Roswell meni 5. kesäkuuta 1987 naimisiin ääninäyttelijä Hal Raylen kanssa Aspenissa. Heidän tyttärensä Spenser Freeland Rayle syntyi 20. kesäkuuta 1993. Roswellilla on veli nimeltä G. Marq Roswell.


title: Someron Pallo

text: Someron Pallo (SoPa) on somerolainen urheiluseura.


title: Someron Pallo

text: Someron Pallo perustettiin vuonna 1963 ja sen lajeihin ovat kuuluneet jalkapallo, lentopallo, jääkiekko, sulkapallo ja tennis. Nykyään lajit ovat eriytyneet omiksi yhdistyksikseen, jotka ovat Someron Pallo Lentopallo ry, Someron Pallo Sulkapallo ry, Someron Pallo Jääkiekkoedustus ry ja Someron Pallon Juniorit ry.


title: Someron Pallo

text: Lentopallo vakiintui nopeasti Someron Pallon päälajiksi. Someron Pallo Lentopallo ry perustettiin vuonna 1998, josta lähtien seura on toiminut nais- ja tyttölentopallon erikoisseurana.


title: Someron Pallo

text: Someron Pallon naisten edustusjoukkue pelasi Suomen pääsarjatasolla SM-liigassa. Kausi 2009–2010 oli naisjoukkueen kahdestoista pääsarjassa. Joukkue on saavuttanut kaksi SM-pronssia vuosina 2002 ja 2003 sekä Suomen cupin hopeaa vuonna 2003. Mia Mattilan pelipaita numero 3 on jäädytetty ja löytyy Someron monitoimitalon seinältä keskiseltä paikalta. Naisten edustusjoukkue pelasi kaudella 2009–2010 SM-liigassa pääyhteistyökumppaninsa Someron kaupungin mukaan nimellä Somero. Liigaottelut pelattiin Someron monitoimitalolla. Katsojaennätys on 682 katsojaa vuoden 2000 välieristä. Kesällä 2010 joukkue päätti luopua sarjapaikastaan pelaajapulaan vedoten. Nykyään seura tarjoaa vain junioritoimintaa.


title: Someron Pallo

text: Someron Pallolla on myös varsin vahvaa tyttöjen junioritoimintaa. Lentopalloliiton junioritoimintakilpailussa seura on vuosia kuulunut Suomen kymmenen parhaan junioriseuran joukkoon. Vuonna 2009 joukkueen C-tytöt voittivat SM-hopeaa.


title: Someron Pallo

text:
Liigajoukkueen merkittävimmät tukijat ovat:
Someron kaupunki,
Someron Säästöpankki,
Suur-Seudun Osuuskauppa,
Someron Osuuspankki,
Jaatimet Oy,
Belor Agro Oy,
Someron Vesihuolto Oy,
Someron Lämpö Oy,
Sälekarin kirjapaino,
Finn-Brodeeraus Oy,
Antti Teollisuus


title: Someron Pallo

text: Pelaajat kausia edustusjoukkueessa SM-liigassa Mattila Mia 10, Lindstöm (Sorokin) Marjaana 9, Safaralibekova (Trofimova) Anzela 5, Zukovska (Petrova) Irina 5


title: E! Entertainment Television

text: E! Entertainment Television (tai lyhyemmin E!) on yhdysvaltalainen kaapeli- ja satelliittikanava, joka aloitti lähetyksensä nimellä "Movie Time" 31. heinäkuuta 1987. Vuonna 1990 Movie Time nimettiin uudelleen E! Entertainment Televisioniksi.


title: E! Entertainment Television

text: Kanavan perusti entinen MSNBC:n ja CNN -kanavan johtaja Rick Kaplan vuonna 1987, kanavan nimeksi tuli Movie Time, ja se esitti lähinnä elokuvien trailereita ja haastatteluja. Kolme vuotta myöhemmin kesäkuussa 1990 kanavan nimeksi tuli E! Entertainment Television. Nykyisin kanava esittää muun muassa tv-sarjoja, lifestyle -ohjelmia, palkintogaaloja sekä uutisia Hollywoodista. Lokakuussa 2006 Comcast osti Walt Disney Companyn 39,5 % osuuden E!:stä 1,23 miljardilla dollarilla ja kanava siirtyi Comcastin omistukseen.


title: E! Entertainment Television

text: Yhdysvalloissa E! tavoittaa parhaimmillaan noin 88 miljoonaa kaapeli- ja satelliittikatsojaa, ja maailmanlaajuisesti noin 600 miljoonaa katsojaa. E!:n sisarkanavia ovat muotikanava Style Network ja G4.


title: E! Entertainment Television

text: E! Entertainment on saatavilla Suomessa kokonaan Viasatin kautta satelliitin avulla. Myös Sub on esittänyt joitakin kanavan ohjelmia.


title: Karjalan kunnailla 1984

text: Karjalan kunnailla 1984 on laulaja Jaakko Tepon livealbumi, jonka sisältö taltioitiin vuonna 1984. Albumi julkaistiin 10. heinäkuuta 2007 Joensuun Popkatu-tapahtuman yhteydessä.


title: Karjalan kunnailla 1984

text: Albumi ylsi kolmannella listaviikollaan Suomen virallisen listan sijalle 12, ja pysyi listalla yhteensä 11 viikkoa.


title: Karjalan kunnailla 1984

text: Lihavoidut tekstit ovat musiikkiesityksiä.


title: Icky Thump

text: Icky Thump on yhdysvaltalaisen The White Stripes -yhtyeen kuudes ja viimeinen studioalbumi. Se julkaistiin 15. kesäkuuta 2007 Saksassa, 18. kesäkuuta 2007 muualla Euroopassa, ja 19. kesäkuuta 2007 muualla maailmassa.


title: Icky Thump

text: "Icky Thump" sijoittui ensimmäisellä viikollaan Britanniassa sijalle 1 ja debytoi sijalla 2 Billboard 200 -listalla. Sitä myytiin ensimmäisellä viikolla Yhdysvalloissa 223 000 kappaletta.


title: Icky Thump

text: Suomalaisista musiikkilehdistä "Soundi" antoi albumille 5/5 tähteä ja "Rumba" 4/5 tähteä.


title: Icky Thump

text: Kaikki kappaleet kirjoittanut Jack White, ellei toisin mainittu.


title: Virkistysuimala Puikkari

text: Virkistysuimala Puikkari on Pudasjärven kaupungin keskustaajamassa Kurenalla sijaitseva uimahalli.


title: Virkistysuimala Puikkari

text: Vuonna 1999 valmistuneessa uimahallissa on pääallas, tenava-allas, poreallas, monitoimiallas, kylmäallas, opetusallas sekä liukuallas- ja mäki. Rakennuksessa on myös kuntosali- ja kokoustilat.


title: Cowboy Action Shooting

text: Cowboy Action Shooting (CAS-ammunta) on ampumaurheilulaji, jossa kilpailijat kilpailevat Villin lännen -ajan mallisilla aseilla; yksitoimisilla revolvereilla, vipulukkoisilla kivääreillä ja ennen vuotta 1899 valmistetuilla haulikoilla tai käytännössä yleensä näiden nykyaikaisilla jäljitelmillä.


title: Cowboy Action Shooting

text: Ampumakilpailut järjestetään Vanhan lännen tyylisissä lavasteissa. Kilpailijat voivat ampua useissa yhden, kahden tai kolmen aseen sarjoissa maaleinaan teräksestä tai pahvista tehdyt silhuettitaulut. Tulokset pohjautuvat osumatarkkuuteen ja nopeuteen, kyse ei silti ole pikavetokilpailusta.


title: Cowboy Action Shooting

text: Osa Cowboy Action Shootingia on vaatimus pukeutua Villin lännen aikakaudella tyypillisiin asusteisiin. Jokainen kilpailija myös omaksuu itselleen 1800-luvun loppupuolen Länteen tai Hollywoodin westerneihin pohjautuvan hahmon ja siihen liittyvän nimen, aliaksen.


title: Nuutajärven lasitehdas

text: Nuutajärven lasitehdas oli suomalainen lasitehdas, joka on perustettu vuonna 1793. Lasitehdas sijaitsee niin sanotussa Lasikylässä Urjalan Nuutajärven taajamassa. Lasikylä on ollut Urjalan merkittävin matkailukohde, jonka Museovirasto on valinnut valtakunnallisesti merkittävien rakennettujen kulttuuriympäristöjen luetteloonsa.


title: Nuutajärven lasitehdas

text: Fiskars siirsi keväällä 2014 Nuutajärven lasitehtaan tuotannon Iittalaan. Ennen tehdastoiminnan lopettamista Nuutajärvi oli Suomen vanhin toimiva lasitehdas.


title: Nuutajärven lasitehdas

text: Lasitehtaan syntymisen yhteydessä syntyi Nuutajärven lasikylä, jossa Suomen vanhin lasitehdas on jatkoi keskeytyksittä toimintaansa yli 200 vuotta. Kylässä toimii nykyisin useita yksittäisiä taide- ja käyttölasin tekijöitä. Lisäksi Nuutajärvellä toimii tulevia lasinpuhaltajia kouluttava Koulutuskeskus Tavastian lasialan yksikkö. Lasikylän 1850-luvulla rakennetut rakennukset ovat aktiivisessa käytössä. Rakennukset ovat aikansa maineikkaimman arkkitehdin G. Th. Chiewitzin suunnittelemia.


title: Nuutajärven lasitehdas

text: Niin Iittalan lasitehtaan kuin Humppilan lasitehtaan perustajat ovat lähtöisin Nuutajärveltä. Iittalaan perustettiin lasitehdas 1881, kun Nuutajärven palveluksessa ollut P. M. Abrahamsson ryhtyi toimeen. Humppilan lasitehdasta perustamaan ryhtyivät puolestaan Nuutajärven lasitehtaan palveluksessa olleet Helanderin veljekset, Olavi, Martti ja Jonni, vuonna 1952. Kaikki kolme lasitehdasta kuuluivat Iittala Group Oyj:hin.


title: Nuutajärven lasitehdas

text: Nuutajärvellä on museo, Iittala Group Oyj:n tehtaanmyymälä, Lasigalleria (itsenäisten lasintekijöiden yhteismyymälä), lasipajoja ja -gallerioita, kahvila ja elintarvikeliike. Lasinpuhallusta voi seurata paikan päällä.


title: Nuutajärven lasitehdas

text: Tehtaan lopettamisen jälkeen Lasikylässä jatkuu puhalluksen opetus ja käsityöläisten toiminta.


title: Nuutajärven lasitehdas

text: Lasikylä syntyi vuonna 1793 Nuutajärven ympärillä kasvaneiden laajojen metsien ansiosta. Metsävarat olivat perusedellytys sille, että suunnattomat määrät polttopuuta nieleviä lasiuuneja pystyttiin käyttämään. Lasitehtaan perustaminen 1700-luvulla ei ollut mitenkään ainutlaatuista, oikeastaan pikemminkin muodikasta. Ainutlaatuista on, että tuolloin perustettu lasitehdas toimii keskeytyksittä edelleen.


title: Nuutajärven lasitehdas

text: Nuutajärven lasitehtaan perusti Somerolle vuonna 1747 perustetun Åvikin lasitehtaan perustajan poika Jacob Wilhelm de Pont vuonna 1793. Depont oli perinyt Nuutajärven kartanon, ja oli kiinnostunut seuraamaan isänsä jälkiä yrittäjänä. Tehtaan perustamisen puolesta puhuivat Nuutajärveä ympäröivät metsävarat. Depont arveli metsää tarvittavan kuitenkin lisää, ja otti liikekumppanikseen Harald Furuhjelmin, joka toisen urjalalaisen kartanon, Honkolan kartanon, perillisenä nosti metsäomavaraisuuden tarvittavalle tasolle.


title: Nuutajärven lasitehdas

text: Depontin kiinnostus lasitehdasta kohtaan laimeni nopeasti, eikä toiminnan arkinen pyörittäminen enää innostanut häntä. Depont myi sekä tehtaan että kartanon Furuhjelmin nuoremmalle veljelle Johan Furuhjelmille. Uusi omistaja oli kiinnostunut kartanon ylläpidosta ja tekikin siellä paljon uudistuksia. Hän muun muassa rakennutti kartanon nykyisen päärakennuksen vuonna 1822. Sen sijaan lasitehdas ei erityisemmin Johan Furuhjelmia kiinnostanut. Tehdas toimikin vuokrattuna koko Furuhjelmien suvun ajan vuoteen 1843. Tehtaan toiminta pysyi pienimuotoisena. Pääosa tuotannosta muodostui ikkunalasista, pulloista ja apteekkilasista.


title: Nuutajärven lasitehdas

text: Furuhjelmien suku joutui taloudellisista syistä luopumaan sekä kartanosta että lasitehtaasta vuonna 1843. Ostaja oli Laukon kartanon omistaja Johan Agapetus Törngren. Lasitehtailijaksi ei hänelläkään ollut aikomusta ryhtyä, vaan hän vuokrasi pruukin kolmelle lasinpuhaltajalle.


title: Nuutajärven lasitehdas

text: Kun Adolf Törngren peri sekä tehtaan että kartanon isältään vuonna 1849, alkoi Lasikylän elämä muuttua. Adolf Törngren oli erittäin kiinnostunut lasitehtaan toiminnan kehittämisestä. Hän oli vakuuttunut siitä, että suomalainen lasitehdas voi kehittyä ulkomaisen veroiseksi. Perehtyäkseen lasitekniikan uusimpiin saavutuksiin, hän teki vuonna 1851 opintomatkan Keski-Eurooppaan ja pestasi matkallaan joukon saksalaisia puhaltajia kohentamaan Nuutajärven lasituotannon tasoa. Tästä alkoi suomalaisen lasitehtaan kehittyminen kansainväliset laatuvaatimukset täyttäväksi lasin valmistajaksi.


title: Nuutajärven lasitehdas

text: Adolf Törngren kiinnitti erityistä huomiota rakennuskantaan. Hän ymmärsi, että uudenaikainen tekniikka tarvitsee myös ajanmukaiset puitteet ympärilleen. Lisäksi hän halusi rakennuttaa viihtyisän ympäristön tulossa olevia saksalaisia, ranskalaisia ja belgialaisia lasinpuhaltajia varten. Olihan oletettavaa, että keskieurooppalaisilla oli toisenlaiset tottumukset ja vaatimukset kuin vaatimattomiin oloihin tottuneilla suomalaisilla. Törngren kääntyi aikansa maineikkaimman arkkitehdin, Turun ja Porin lääninarkkitehti G. Th. Chiewitzin puoleen.


title: Nuutajärven lasitehdas

text: Arkkitehdin valinnassa ilmenee Törngrenin uudistamisinnokkuus. Hänellä oli vakaa pyrkimys nostaa Nuutajärven lasitehdas joka tavalla maailmanmaineeseen. Aivan samoin kuin palkkaamalla taitavia ulkomaisia puhaltajia, niin valitsemalla Chiewitzin arkkitehdiksi, hän saattoi olla etukäteen varma uudenaikaisesta, tasokkaasta lopputuloksesta. Epäilemättä Törngren oli tutustunut lähellä sijaitsevan Forssan teollisuusyhdyskunnan rakennuksiin, jonka tuotantolaitoksia, asuin-, koulu- ja sosiaalisia rakennuksia Chiewitz oli ollut suunnittelemassa vuodesta 1851 lähtien. Törngren käytti Chiewitziä myöhemminkin arkkitehtinaan perustaessaan pellavatehtaan, myöhemmin Tampella Oy:n, Tampereelle vuonna 1857 sekä myös oman huvilansa arkkitehtina.


title: Nuutajärven lasitehdas

text: Nuutajärven lasitehtaan tuotteet alkoivat olla kysyttyjä, ja myös ulkomaan markkinat alkoivat avautua. Ikkunalasia vietiin Venäjälle ensimmäiseen maailmansotaan saakka, talous- ja koristelasia sekä lääke- ja mustepulloja etenkin Riikaan ja Tallinnaan. Adolf Törngren oli toteuttanut tavoitteensa: 1850-luvun lopussa Nuutajärvi oli Suomen johtava lasitehdas. Törngrenin yritteliäisyys suuntautui pian muille aloille, ja hän vuokrasi tehtaan 1859 hyttimestari Heitmanille ja kauppias Janssonille. Heillä oli taloudellisesti varsin rajalliset mahdollisuudet kehittää tehtaan toimintoja. Myös lasihytin vuonna 1861 tuhonnut tulipalo hidasti toimintaa.


title: Nuutajärven lasitehdas

text: Nuutajärven kartanon ja lasitehtaan uudeksi omistajaksi tuli vuonna 1869 Torsten Costiander. Hän oli erityisen kiinnostunut kartanon alueiden, rakennusten ja maatalouden kehittämisestä. Lasitehtaan toiminta sen sijaan oli hänelle vierasta. Siksi hän muodosti kommandiittiyhtiön viimeisimmän vuokraajan Carl Heitmanin kanssa, ja kiinnitti hänet vastuunalaiseksi valvojaksi tehtaaseen. Tällä tavoin siirryttiin vähitellen järjestelyyn, jossa lasitehdasta johti palkattu johtaja eli isännöitsijä.


title: Nuutajärven lasitehdas

text: Kartanonomistajien perustama osakeyhtiö Nuutajärven Lasitehdas Oy – Notsjö Glasbruk Ab myi lasitehtaan Wärtsilä-Yhtymä Oy:lle vuonna 1950 tapahtuneen lasihytin palon jälkeen. Samalla päättyi kartanon lasitehtaan aikakausi ja alkoi yritysjohtoinen aika. Nuutajärven Lasitehdas Oy – Notsjö Glasbruk Ab joutui luopumaan tehtaasta, koska ei ollut vakuuttanut hyttiä täydestä arvosta. Velkaantuneen yhtiön maksukyky ei riittänyt uuden lasihytin rakentamiseen. Wärtsilän aika ja 1950-luku merkitsivät suomalaisen taidelasin nousua kansainväliseen maineeseen. Nuutajärven lasitehdas kuului vuonna 2014 tapahtuneeseen lopettamiseensa saakka Iittala Groupiin. Se oli yksi Iittalan kolmesta lasitehtaasta, joista jäljelle jääneet sijaitsevat Iittalassa ja Humppilassa.


title: Nine Lives

text: Nine Lives on yhdysvaltalaisen hard rock-yhtye Aerosmithin kahdestoista studioalbumi, joka julkaistiin 18. maaliskuuta 1997. Albumin tuottajana toimi Kevin Shirley, ja albumi oli myös ensimmäinen Aerosmithin Columbia Records-yhtiölle levyttämä julkaisu sitten vuoden 1982 "Rock in a Hard Placen". Albumi oli ilmestymisviikollaan Billboard 200-listan ensimmäisellä sijalla, ja singlejulkaisu ”Pink” palkittiin myös parhaan rock-kappaleen Grammy-palkinnolla.


title: Keskikylä

text: Suomessa on useita Keskikylä -nimisiä kyliä:Keskikylällä voidaan tarkoittaa myös kylän keskiosia tai kyläkeskustaa.


title: Bestbreeder

text: Bestbreeder on suomalaisen metalliyhtye Children of Bodomin vain Japanissa julkaistu kokoelmalevy. Se julkaistiin vuonna 2003.


title: Jäänmurtaja Sampo

text: Jäänmurtaja Sampo on Kemissä sijaitseva nykyisin nähtävyytenä toimiva vuonna 1961 valmistunut dieselsähköinen jäänmurtaja. Se toimi lähes 30 vuotta jäänmurtajana Perämerellä.


title: Jäänmurtaja Sampo

text: Jäänmurtaja Sampo rakennettiin vuonna 1960 Wärtsilän telakalla Helsingissä. Sampo-nimensä alus peri vuonna 1898 valmistuneelta edeltäjältään, joka palveli jäänmurtajana yli 50 vuotta. Sampo on yksi neljästä Karhu-luokan jäänmurtajasta, joista ensimmäinen, Karhu, rakennettiin vuonna 1958. Sampo toimi jäänmurtajana Perämerellä vuosina 1961–1987. Koko historiansa ajan se toimi muiden jäänmurtajien tapaan meripelastustehtävissä sekä osallistui merellä kadonneiden etsintäoperaatioihin.


title: Jäänmurtaja Sampo

text: 1970- ja -80-lukujen vaihteessa Sampo alkoi jäänmurtajana jäädä kehityksen jalkoihin. Suurin ongelma oli avustettavien alusten kasvanut koko, sillä jäänmurtajat alkoivat olla niitä kapeampia. Myös aluksen koneteho alkoi olla riittämätön avustettaviin aluksiin nähden. Vuonna 1985 Merenkulkulaitos sai luvan tilata 2 uutta jäänmurtajaa korvaamaan Karhu-luokan alukset. Toimittuaan 27 vuotta jäänmurtajana Perämerellä Sampo päätyi 14.10.1987 solmitulla kaupalla Kemin kaupungin omistukseen.


title: Jäänmurtaja Sampo

text:
Kemin kaupunki hankki jäänmurtajan merenkulkuhallitukselta vuonna 1987.
Aluksen hinnaksi sovittiin 19 penniä kilolta, romuraudan silloinen hinta eli yhteensä miljoona markkaa. Silloisen kaupunginjohtajan Juhani Leinon idea jäänmurtajan hankkimisesta jakoi kaupunginhallituksen mielipiteet, mutta idea päätettiin kuitenkin toteuttaa kahden äänen enemmistöllä. Jo pelkkä jäänmurtajan osto toi Sammolle Matkailunedistämiskeskuksen Paras matkailutuote 1987 -palkinnon.


title: Jäänmurtaja Sampo

text: Kevättalvesta 1988 murtaja otettiin matkailukäyttöön. Ensimmäinen, suomalaiselle ja ulkomaiselle mediaväelle suunnattu risteily toteutettiin 14.4.1988. Matkailijamäärät kasvoivat pikkuhiljaa, vuonna 1989 saatiin rikki 1000 vuosittaisen matkustajan raja ja vuonna 1994 rikkoutui 6000 vuosittaisen asiakkaan raja. Matkailun lisäksi tutkimustyön oli tarkoitus kattaa osa Sammon kuluista, mutta tutkimustoiminta kaatui Wärtsilä Meriteollisuuden konkurssiin 1989.


title: Jäänmurtaja Sampo

text: Sammon kotisatama on Kemin Ajoksessa. Alukseen mahtuu noin 150 matkustajaa. Kesäisin Sampo on kotisatamassaan, mutta talvisin sillä tehdään turistimatkoja Perämerellä. Turisteilla on mahdollisuus matkan aikana laskeutua laivan takakannelta kellumaan pelastautumispuvussa mereen. Risteilyn aikana voi myös osallistua opastetulle laivakierrokselle, ruokailla ja päästä tutustumaan jäänmurtajaan konehuoneesta komentosillalle. Vuosittain Sammolla on lähes 10 000 matkailijaa ja kaikkiaan matkustajia on ollut yli 50 maasta.


title: Onnen kerjäläiset

text: Onnen kerjäläiset on laulaja Jaakko Tepon vuonna 2006 julkaistu erikois-DVD-julkaisu. DVD:n julkaisijana on Provisual. DVD sisältää muun muassa Tepon live-esiintymisiä sekä haastatteluita. "Baarikeikka Kontiomäki 1984"


title: Onnen kerjäläiset

text:
"Rakentajan iltamat, Ämmänsaari 1992"
Jaakko Tepon diskografia


title: Onnen kerjäläiset

text: Jaakko Tepon tarina


title: Onnen kerjäläiset

text: "DVD:llä esiintyy myös Sössölandian Kultakurkut Ismo Alanko, Ilkka Alanko, Cyde Hyttinen ja mukana myös Petri Alanko."


title: Jeff Taylor

text: Jeff Taylor (Jeffrey George Taylor, 15. helmikuuta 1948 Cape Cod, Massachusetts – 18. heinäkuuta 2007 Rovaniemi) oli amerikkalaissyntyinen Suomessa vaikuttanut mediatieteilijä ja harrastajamuusikko. Hän työskenteli Lapin yliopiston taiteiden tiedekunnassa mediatieteen professorina vuosina 1996–1998 sekä mediakasvatuksen professorina 1998–2007. Hän opetti muun muassa media-arkeologiaa ja kulttuuriteollisuutta käsitteleviä kursseja. Taylor oli viestintätieteiden valtakunnallisen yliopistoverkoston opetuksen johtoryhmän jäsen.


title: Jeff Taylor

text: Ennen Suomeen muuttamistaan Taylor opetti Englannissa mm. Brightonin yliopistossa. Taylorin äidin suku oli kotoisin Keski-Suomen Kivijärveltä. Vuosina 1993 ja 1994 Taylor oli puhujana Vaasassa järjestetyissä kansainvälisissä Hypermedia-konferensseissa. Hän tuli tuolloin perheineen Suomeen tutkimaan juuriaan tarkemmin ja muutti myöhemmin pysyvästi Rovamiemelle. Harrastuksenaan Taylor lauloi ja soitti rumpuja ja kitaraa useissa rock-yhtyeissä sekä sävelsi kappaleita omalle Jeff Taylor Bandilleen.


title: Jeff Taylor

text: Heinäkuussa 2007 59-vuotias Taylor kuoli tulipalossa Rovaniemellä.


title: Lounais-Lappi

text: Lounais-Lappi on kaksi kertaa viikossa ilmestyvä kaupunkilehti Kemissä. Lehti jaetaan talouksiin, jossa sallitaan ilmaisjakelulehdet ja yritykseen Iin, Kemin, Keminmaan, Simon, Tervolan ja Tornion alueilla. Haaparannalle Lounais-Lappia jaetaan 3 050 kappaletta. Torstaisin jakelu kattaa myös kaikki Ylitornion taloudet. Lounais-Lappi tavoittaa keskimääriin 40 000 lukijaa ilmestymisalueellaan. Lehti siirtyi Alma Medialta Kalevan omistukseen 1. huhtikuuta 2018 alkaen. Lounais-Lapin toimitus on Kemissä.


title: Lounais-Lappi

text: Lounais-Lappi on 48-vuotias lehti. Julkaiseminen aloitettiin Kemin Ilmoituslehtenä 2. helmikuuta 1962. Ensimmäinen päätoimittaja oli Tauno Laukkanen ja painopaikkana Kemin Painotuote. 1980-luvulla lehden nimeksi vaihdettiin Lounais-Lappi.


title: Lounais-Lappi

text: Syyskuussa 1988 lehden omistussuhteet muuttuivat. Uudeksi omistajaksi tuli Peräpohjolan Viestintä Oy, jonka omistivat Lapin Kansa ja Kalottitarra Oy. Vuoden 1991 lopulla Lapin Kansa myi lehden Pohjolan Sanomille, joka lakkautti lehden. Kesällä 1992 Kimmo Arstio ja Matti Koskenranta perustivat Julkaisupalvelu Lounais-Lappi Oy:n, joka ryhtyi julkaisemaan Uusi Lounais-Lappi -nimistä lehteä. Päätoimittajana aloitti Arstio ja toimitusjohtajana Koskenranta.


title: Lounais-Lappi

text: Syksyllä 2004 Lounais-Lappi vaihtoi jälleen omistajaa, kun Arstio ja Koskenranta myivät lehden Kaleva-konsernille.


title: Lounais-Lappi

text: Lounais-Lappi siirtyi Alma Median omistukseen 14.6.2013.


title: Musa ibn Nusair

text: Musa ibn Nusair (, 640–715) oli arabialainen sotapäällikkö ja umaijadien dynastian aikana pohjoisafrikkalaisen Ifriqiyan käskynhaltija 703–714. Hänen alaisuudessaan Pohjois-Afrikan läntinen osa Maghreb liitettiin kiinteäksi osaksi islamilaista valtakuntaa ja muslimit valloittivat Pyreneiden niemimaan.


title: Musa ibn Nusair

text: Musa ibn Nusair toimi alkujaan Basran hallinnossa, mutta joutui syytetyksi julkisten varojen väärinkäytöstä. Hän pakeni Egyptiin, jossa vapautui syytöksistä kalifi Abd al-Malikin veljen puhuttua hänen puolestaan. Musa nousi vieläpä niin suureen suosioon, että 703 hänet nimitettiin vasta valloitetun Ifriqiyan käskynhaltijaksi ja hänen tehtäväkseen uskottiin Maghrebin alistaminen muslimivaltaan. Ensi alkuun hän oli Ifriqiyan käskynhaltijana Egyptin käskynhaltijan alainen. Vasta 705 Musa ibn Nusair saavutti itsehallinnon Ifriqiyan provinssille ja pääsi sitä kautta suoraan kalifin alaiseksi.


title: Musa ibn Nusair

text: Koko Maghrebin alistaminen kesti häneltä aina vuoteen 709. Kun nyt paikalliset asukkaat berberit enimmäkseen kääntyivät ripeästi islamiin, alkoi Musa ibn Nusair pian värvätä berbereitä apujoukoiksi sotaretkilleen. Saharan pohjoispuolinen Afrikka oli valloitettu, ja seuraavaksi kiinnostus kohdistui Eurooppaan, jossa sisäisesti hajanainen länsigoottien valtakunta hallitsi nykyisiä Espanjaa ja Portugalia.


title: Musa ibn Nusair

text: Länsigoottien valtaistuimelle oli sisällissodan seurauksena noussut Roderik, jota vastaan edellisen kuninkaan Vitizan maasta paenneet perilliset pyysivät apua voittoisilta muslimisotajoukoilta. Musalla ja hänen alaisillaan, jotka lopulta suostuivat pyyntöön auttaa nämä takaisin valtaan, ei ehkä siis varsinaisesti ollut alun perin tarkoituksena valloittaa niemimaata, vaikka näin sitten kävikin.


title: Musa ibn Nusair

text: Heinäkuussa 710 Musa ibn Nusairin lähettämänä johti Tarif ibn Malik pienen retkikunnan onnistuneelle ryöstöretkelle nykyisen Espanjan eteläkärkeen. Niinpä Musa lähettämänä nousi 711 Tangerin kuvernööri Tarik ibn Zijad joukkoineen maihin länsigoottien valtakunnassa ylitettyään siihen aikaan vielä Herakleen pylväinä tunnetun salmen ja valloittaen sen pohjoisrannalla hänen mukaansa nimetyn Gibraltarin (Džebel al-Tarik, Tarikin vuori). Tästä sai nimensä Gibraltarinsalmi; toinen Herakleen pylväistä salmen etelärannalla sai nimensä Musan mukaan (Džebel Musa).


title: Musa ibn Nusair

text: Tarik oli lähetetty täysimittaiselle sotaretkelle länsigoottien valtakuntaan Espanjaan, joskaan tarkoitus ei kuitenkaan ollut tuhota valtakuntaa. Vastoin Musan käskyjä Tarik kuitenkin kukisti länsigootit täydellisesti suuressa taistelussa 19. heinäkuuta 711 (tunnetaan mm. nimellä Guadaleten taistelu) ja goottivaltion romahdettua valloitti näiden pääkaupungin Toledon.


title: Musa ibn Nusair

text: Sekaantumisen naapurin sisäisiin asioihin näin päästyä muuttumaan puhtaaksi valloitusretkeksi, ehti Musa vasta kesäkuussa 712 siirtyä itse Espanjaan pääasiassa arabeista koostuneen 18 000 miehen armeijan kanssa. Hän valloitti muun muassa Sevillan aikomuksenaan rangaista tottelematonta sotapäällikköään. Vaikka Tarikia heidän kohdatessaan nuhdeltiinkin käskyjen halventamisesta, oli länsigoottien valtakunta jo peruuttamattomasti hajalla, ja niin molemmat kuitenkin jatkoivat sen valloitusta. Kahdessa vuodessa Musan ja hänen alaisensa sotajoukot olivat kukistaneet melkein koko niemimaan. Kun he 714 olivat vallanneet Zaragozan ja Navarran ja aikoivat edetä Pyreneiden yli Septimaniaan, komensi kalifi al-Walid I heidät molemmat saapumaan Damaskokseen. Ennen lähtöään Musa asetti poikansa Abd al-Azizin käskynhaltijaksi Andalusiaan. Muut hänen poikansa asetettiin johtoasemiin Pohjois-Afrikassa.


title: Musa ibn Nusair

text: Damaskoksessa Musa joutui kalifin epäsuosioon ja menetti asemansa ja omaisuutensa. Musa ibn Nusair kuoli 715 tai 716 kerjäläisenä Syyriassa.


title: Painin maailmanmestaruuskilpailut 1981 (kreikkalais-roomalainen paini)

text: Vuoden 1981 kreikkalais-roomalaisen painin maailmanmestaruuskilpailut järjestettiin 28. elokuuta – 30. elokuuta 1981 Oslossa, Norjassa. Kisoissa painittiin kymmenessä painoluokassa.


text: Kisat alkoivat poliittisluonteisella välikohtauksella, kun Iranin joukkue marssi avajaisiin kantaen mukanaan maansa hengellisen johtajan, imaami Ruhollah Khomeinin kuvia.


title: Debra Winger

text: Debra Winger (oik. "Mary Debra Winger", s. 16. toukokuuta 1955 Cleveland Heights, Ohio) on yhdysvaltalainen näyttelijä.


title: Debra Winger

text: Debra Winger syntyi amerikanjuutalaiseen perheeseen ja vietti monta vuotta Israelissa, jossa hän suoritti myös asepalveluksen. Palattuaan Yhdysvaltoihin hän joutui vakavaan auto-onnettomuuteen ja sai aivoverenvuodon. Hän oli sokea ja vasemmalta puolelta halvaantunut kymmenen kuukauden ajan. Toivuttuaan hän päätti muuttaa elämänsä suuntaa ja muutti Kaliforniaan tullakseen näyttelijäksi.


title: Debra Winger

text: Debra Wingerin ensimmäinen elokuvatyö oli Debbien rooli elokuvassa "Kun tytöiltä meni piikuus" (Slumber Party '57, 1976). Hänen muita elokuviaan ovat muun muassa "Kaupunkicowboy" (Urban Cowboy, 1980), "Torstai on toivoa täynnä" (Cannery Row, 1982), "Upseeri ja herrasmies" (An Officer and a Gentleman, 1982), "Hellyyden ehdoilla" (Terms of Endearment, 1983) ja "Vaaralliset yhdessä" (Legal Eagles, 1986). 1980-luvun jälkeen hänen roolinsa elokuvissa ovat vähentyneet, ja vuosien 1995 ja 2001 välillä hän ei tehnyt yhtään elokuvaa vaan muun muassa opetti Harvardin yliopistossa ja kirjoitti kirjan. Vuonna 2008 Winger esiintyi elokuvassa "Rachel Getting Married".


title: Debra Winger

text: Debra Winger on ollut urallaan kolme kertaa ehdolla Oscar-palkinnon saajaksi.


title: Debra Winger

text: Vuonna 2012 Debra Winger teki 57 vuoden iässä debyyttinsä New Yorkin Broadwayllä David Mametin näytelmän "The Anarchist" kantaesityksessä.


title: Debra Winger

text: Winger on ollut naimisissa Timothy Huttonin kanssa vuosina 1986–1990 ja Arliss Howardin kanssa vuodesta 1996 lähtien. Hänellä on molemmista avioliitoista yksi lapsi.


title: Rautuskylä

text: Rautuskylä on kylä Kittilän kunnassa. Kylässä on 57 asukasta (2002), joskin asukasluku on kasvamassa Levin matkailun ansiosta. Kylän asutus rajoittuu Rautusjärven ja seututie 955:n läheisyyteen. Kylän asukkaat saavat elantonsa maataloudesta, käsitöistä sekä matkailusta. Kylässä on Kittilän seurakunnan leirikeskus sekä entiseen kouluun rakennettu majatalo.


title: Alcantara

text: Alcantara tai Alcântara voi tarkoittaa ainakin seuraavia:


title: Soinlahti

text: Soinlahti voi tarkoittaa ainakin seuraavia maantieteellisiä kohteita:


title: Evan taivaanlahja

text: Evan taivaanlahja ("Evan Almighty") on Tom Shadyacin ohjaama komediaelokuva vuodelta 2007. Elokuvan perusperiaate on sama kuin edeltäjällään "Bruce taivaanlahjalla". Tällä kertaa vasta valituksi tullut kongressiedustaja Evan Baxter (Steve Carell) saa Jumalalta (Morgan Freeman) tehtäväkseen rakentaa arkin.


title: Painin maailmanmestaruuskilpailut 1982 (kreikkalais-roomalainen paini)

text: Vuoden 1982 kreikkalais-roomalaisen painin maailmanmestaruuskilpailut järjestettiin 9. syyskuuta – 12. syyskuuta 1982 Katowicessa, Puolassa. Kisoissa painittiin kymmenessä painoluokassa.


title: Patrik Forsbacka

text: Patrik Forsbacka (s. 12. elokuuta 1982 Pori) on suomalainen entinen jääkiekkoilija.


title: Patrik Forsbacka

text: Forsbacka pelasi juniorivuotensa Ässissä. A-juniori-ikäisenä, kaudella 2001–2002, hän pelasi neljä SM-liigaottelua, mutta ei päässyt juniorivuosien jälkeen enää edustusjoukkueeseen. Kaudet 2002–2003 ja 2003–2004 Forsbacka pelasi Mestiksessä edustaen UJK:ta, TuToa ja Hyvinkään Ahmoja. Syksyllä 2004 hän kävi Ranskan I-divisioonassa pelaavassa HG Dunkerquen joukkueessa, mutta heikot harjoitusolosuhteet ja lähes täysin ranskankielinen joukkue teki ranskaa taitamattoman Forsbackan vierailusta varsin lyhyen. Suomeen palattuaan hän työskenteli muuttomiehenä ja pelasi syyskauden Suomi-sarjassa Vermuntilan Temmon joukkueessa. Kevätkaudella hän siirtyi Mestiksessä pelaavaan Kajaanin Hokin joukkueeseen.


title: Patrik Forsbacka

text: Keväällä 2005 Ässät yllättäen tarjosi rakennustyömaalla työskenneelle Forsbackalle try-out -sopimusta kesäksi. Koeaika poiki sopimuksen Ässiin kaudeksi 2005–2006. Kausi sujui hyvin sekä Forsbackalta että Ässiltä. Forsbacka pelasi kovaotteisessa nelosketjussa Matti Kuparisen ja Juha Kiilholman kanssa, ja hän oli joukkueen ahkerin taklaaja. Ässät selvisi lopulta SM-liigan finaaleihin ja Forsbacka solmi kahden vuoden jatkosopimuksen joukkueeseen.


title: Patrik Forsbacka

text: Kausi 2006–2007 alkoi Forsbackalta epäonnisesti, kun hän loukkasi olkapäänsä kauden ensimmäisessä ottelussa. Lopulta olkapää jouduttiin leikkaamaan, ja koko kausi oli hänen osaltaan piloilla, vaikka hän pääsikin tammikuussa palaamaan kentille. Seuraava kausi sujui koko joukkueelta varsin heikosti. Kauden 2008–2009 alussa Forsbacka jälleen loukkaantui vakavasti, polven eturistiside katkesi kauden viidennessä ottelussa. Kaudella 2009–2010 Forsbackan loukkaantumiskierre jatkui, tällä kertaa hänen pernansa repesi kauden kahdeksannessa ottelussa ja hän joutui olemaan pitkään pois kaukalosta. Kaudella 2010–2011 Forsbacka pelasi Newcastle Vipersissa ja EfB Ishockeyssa. Kaudeksi 2011–2012 hän siirtyi KooKoo:hon ja seuraavaksi kaudeksi Ruotsin I-divisioonan Olofströms IK:hon.


title: Patrik Forsbacka

text: Jääkiekon jälkeen Forsbacka siirtyi rakennusalan yrittäjäksi.


title: Köngäs (Kittilä)

text: Köngäs on noin 190 asukkaan (2014) kylä Kittilän kunnassa, Ounasjoen varrella seututie 955:n läheisyydessä. Kylässä toimii noin 50 yritystä, joista suurimman osan toiminta on tavalla tai toisella kytkeytynyt matkailuun. Kylässä on noin 100 omakotitaloa ja noin 100 vapaa-ajan asuntoa. Suurin osa Könkään väestöstä saa elantonsa matkailusta ja Suurikuusikon kultakaivoksesta. Perinteiset vanhat kylän elinkeinot maa-, metsä- ja porotalous kyllä vielä näkyvät kyläkuvassa, mutta matkailu eri muodoissa on syrjäyttänyt ne pääelinkeinona. Kylässä oli vuonna 2011 kolme maidontuotantotilaa. Kylällä on ollut oma koulu, joka on nykyisin suljettu.


title: Köngäs (Kittilä)

text: Ensimmäinen asukas kylässä oli Niilo Köngäs vuonna 1731. Tästä kylä on saanut nimensä.


title: Köngäs (Kittilä)

text: Könkään koulu perustettiin vuonna 1901 ja kylälle saatiin kunnon tie 1900-luvun alussa. Puhelinyhteys kylään saatiin vuonna 1920. Sähköistys taloihin alkoi sotien jälkeen 1940-luvun lopulla.


title: Natan Altman

text: Natan Isajevitš Altman (; 22. joulukuuta 1889 Vinnytsja – 12. joulukuuta 1970 Leningrad) oli venäläinen ja neuvostoliittolainen taidemaalari, graafikko, kuvanveistäjä, lavastustaiteilija, kirjankuvittaja sekä taideteoreetikko. Altman tunnetaan parhaiten muotokuvistaan.


title: Natan Altman

text: Altman opiskeli vuosina 1901–1907 Odessan taidekoulussa, ja myöhemmin (1910–1912) hän jatkoi taideopintojaan Maria Vasiljevan Vapaassa Venäläisessä Akatemiassa Pariisissa. Pariisissa hän sai vaikutteita kubismista.


title: Natan Altman

text: Vuodesta 1912 lähtien Altman asui Pietarissa. Vallankumouksen jälkeen Altman teki perinteistä realistista tyyliä edustavan Leninin muotokuvapatsaan sekä useita lyijykynäpiirroksia. Keväällä 1928 Altman matkusti valtiollisen juutalaisteatterin kanssa Euroopan-kiertueelle ja muutti jälleen Pariisiin, jossa hän asui ja työskenteli vuosina 1929–1935. Palattuaan vuonna 1936 takaisin Neuvostoliittoon ja keskelle Stalinin vainoja hän etääntyi maalaustaiteesta ja keskittyi käyttögrafiikan tekoon sekä teatterilavastuksiin.


title: Henrik Petré

text: Henrik Petré (9. huhtikuuta 1979 Kista, Ruotsi) on ruotsalainen jääkiekkoilija.


title: Henrik Petré

text: Petré on Djurgårdenin kasvatti ja hän pelasi ensimmäisen ottelunsa Elitserienissä kaudella 1997–1998, jolloin hän oli mukana kolmessa ottelussa. NHL-seura Washington Capitals oli varannut Petrén . Petré edusti kaksi kautta Djurgårdenissa, mutta pelasi Elitserienissä yhteensä vain 12 ottelua, kun pääosa kausista meni Ruotsin I-divisioonan Huddinge IK:ssa.


title: Henrik Petré

text: Kaudeksi 1999–2000 Petré siirtyi Brynäs IF:ään, jossa hän pelasi heti ensimmäisellä kaudellaan 47 peliä. Lisäksi Brynäsissä hän pääsi pelaamaan European Hockey Leagueta. Brynäsiä Petré edusti kauteen 2003–2004, jolloin hän vaihtoi kesken kauden Mora IK:hon Allsvenskaniin. Mora nousi Elitserieniin kaudeksi 2004–2005, ja Petré jatkoi joukkueessa. Seuraavaksi kaudeksi hän siirtyi Södertäljeen.


title: Henrik Petré

text: SM-liigaseura SaiPa hankki Petrén kaudeksi 2005–2006. SaiPassa Petré pelasi yhden kauden ja siirtyi seuraavaksi kaudeksi Ässiin, josta hän jatkoi kaudeksi 2008–2009 Slovakian Extraligan HC Slovan Bratislavaan.


title: Henrik Petré

text: Bratislavassa Petré pelasi vain alkukauden. Hän siirtyi lopulta kesken kauden takaisin SM-liigaan, kun hän teki koesopimuksen Tapparan kanssa. Petré teki kuuden viikon koeajan jälkeen Tapparan kanssa koko loppukauden kattavan sopimuksen. Kauden 2009–2010 Petré oli pitkään pelaamatta, mutta hän sai lopulta koesopimuksen marraskuussa Elitserienin Timrå IK:hon. Petré loukkaantui pahasti heti ensimmäisessä ottelussaan Timråssa. Hän joutui Teemu Laineen taklattavaksi sillä seurauksella, että hänen keuhkonsa puhkesi. Timrån lääkärin mukaan Petrén keuhkopussiin tuli reikä. Joulukuussa Timrå ilmoitti, että Petré ei jatka joukkueessa enää koesopimuksen päätyttyä. Tammikuussa 2010 hän siirtyi SM-liigan Tampereen Ilvekseen, jossa hän pelasi loppukauden. Kaudella 2010–2011 hän pelasi Allsvenskanin Almtuna IS:ssä.


title: Henrik Petré

text: Petré pelasi kaudella 2011–2012 muutaman pelin Itävallan pääsarjan slovenilaisjoukkue HK Acroni Jesenicessä, kunnes siirtyi tammikuussa Tanskan pääsarjan AaB Ishockeyyn. Petré on edustanut Ruotsia nuorten arvoturnauksissa kahdesti. Vuonna 1997 hän oli mukana 18-vuotiaiden EM-kilpailuissa, joista Ruotsi sai hopeaa, ja nuorten maailmanmestaruuskilpailuissa hän pelasi 1998.


title: NKL

text: NKL-lyhenne voi viitata johonkin seuraavista:


title: Antti Louhisto

text: Antti Louhisto (s. 1. tammikuuta 1918 Virolahti – k. 17. heinäkuuta 1989) oli suomalainen kuvanveistäjä. Hän oli Anton Louhiston ja Marianna o.s. Korpelan neljästä pojasta kolmas. Hän muutti perheensä kanssa vuonna 1930 Viipurin taakse Kannakselle. Hänet palkittiin vuonna 1965 Pro Finlandia -mitalilla.


title: Antti Louhisto

text: Louhisto teki pieniä, liikunnallisesti eloisia eläinveistoksia, esimerkiksi iskevästi ja yhteinäisesti hahmoteltuja härkäaiheita. Hänen materiaalejaan olivat kivi, puu ja pronssi. Töitä oli Suomessa esillä 50 näyttelyssä ja ulkomailla 25 eri paikassa.


title: Dwight Stones

text: Dwight Edwin Stones (s. 6. joulukuuta 1953 Los Angeles, Kalifornia) on entinen yhdysvaltalainen korkeushyppääjä. Stones saavutti olympialaisissa kaksi pronssimitalia: sekä Münchenissä 1972 että Montréalissa 1976 tuloksella 221 cm. Montréalin olympialaisiin Stones lähti suurena ennakkosuosikkina ja maailmanennätyksen haltijana, mutta sateinen sää ei sopinut hänen tekniikalleen. Stones osallistui myös vuoden 1984 Los Angelesin olympialaisiin ja sijoittui neljänneksi.


title: Dwight Stones

text: Stones paransi korkeushypyn maailmanennätystä kolmesti: 230 cm heinäkuussa 1973 Münchenissä, 231 cm kesäkuussa 1976 Philadelphiassa sekä 232 cm elokuussa 1976 jälleen Philadelphiassa. Hän oli ensimmäinen maailmanennätyksen hypännyt floppaaja. Koko urheilu-uransa parhaan tuloksen 234 cm hän hyppäsi vuonna 1984. Urheilu-uransa jälkeen Stones on toiminut kotimaassaan urheilun televisiokommentaattorina.


title: Kultapyrstömureena

text: Kultapyrstömureena ("Gymnothorax miliaris") on päiväsaikaan aktiivinen mureenalaji.


title: Kultapyrstömureena

text: Kultapyrstömureena kasvaa noin 60 cm pitkäksi. Se on käärmeen muotoinen, ruskealla pohjalla on vaaleankeltaisia pilkkuja. Pilkut ovat pienimpiä päässä, pyrstöä kohti ne kasvavat ja sulautuvat yhteen.


title: Kultapyrstömureena

text: Kultapyrstömureena on kotoisin Atlantin valtamereltä, missä se elää koralliriuttojen läheisyydessä. Läntisellä Atlantilla sitä tavataan Bermudalla sekä Floridan ja Brasilian välisellä alueella. Itä-Atlantilla sitä on tavattu Kap Verden ja Saint Helenan saarilla.


title: Kultapyrstömureena

text: Kultapyrstömureena asuu koralliriutoilla ja kivikkorannoilla yleensä yli 60 metrin syvyydessä. Akvaariossa se piilottelee varsinkin heti uuteen altaaseen muutettuaan kolossa niin, että vain sen pää näkyy. Sieltä se syöksähtää esille ja sieppaa kaloja ja selkärangattomia.


title: Kultapyrstömureena

text: Kultapyrstömureenaa ruokitaan elävällä kalalla ja mustekalalla. Sitä ei saa ruokkia liian usein, ettei sille tulisi rasvamaksaa.


title: EuroNight

text: EuroNight (lyh. EN) on Euroopan suurimpien kaupunkien välillä öisin liikennöivä henkilöjuna.


title: EuroNight

text: Nykyinen EuroNight -järjestelmä aloitti toimintansa vuonna 1993, kun EuroCity-liikenteestä eriytettiin yöliikenne omaksi osakseen. Liikenteessä käytettävät vaunut ovat ilmastoituja ja junissa on ravintolavaunut. Useimmiten matkan hintaan kuuluu myös aamiainen. Valtioiden rajoilla matkustajia ei herätetä, sillä matkustajat jättävät paperinsa junan henkilökunnalle matkan ajaksi.


title: EuroNight

text: EuroNight-junissa on toisen luokan makuu- ja lepovaunuja sekä tavallisia matkustajavaunuja. Jokaisessa junassa on myös 1. luokan vaunu, ravintolavaunu sekä tavaravaunu.


title: Douglas Fairbanks Jr.

text: Douglas Elton Fairbanks, Jr. (9. joulukuuta 1909 New York City – 7. toukokuuta 2000 New York City) oli yhdysvaltalainen näyttelijä ja korkea-arvoinen meriupseeri Toisessa maailmansodassa.


title: Douglas Fairbanks Jr.

text: Hänen isänsä oli kuuluisa mykän elokuvan miestähti Douglas Fairbanks, ja hänen äitinsä Fairbanksin ensimmäinen vaimo Beth Sully. Hänen vanhempansa erosivat hänen ollessaan 10-vuotias ja hän asui äitinsä kanssa Kaliforniassa, Pariisissa ja Lontoossa. Hän aloitti näyttelemisen jo teini-iässä 20-luvun mykkäelokuvissa ja hänen viimeiset roolityönsä olivat 80-luvulta, joten hänen uransa kesti yli 60 vuotta. Hän näytteli urallaan lähes sadassa elokuvassa ja toimi sen lisäksi myös mm. elokuvien tuottajana ja käsikirjoittajana. Hän on saanut urastaan peräti kolme tähteä Hollywood Walk of Famelle, yhden elokuvaurastaan, yhden televisiourastaan ja yhden radiourastaan. Elokuvauransa lisäksi hän loi menestyksekkään sotilasuran toisen maailmansodan aikaan. Yksityiselämässään hän oli naimisissa kolme kertaa: Joan Crawfordin (1929-1933, päättyi avioeroon), Mary Lee Eppling'in (1939-1988, päättyi Mary Leen kuolemaan) ja Vera Sheltonin (1991-2000, päättyi Douglasin kuolemaan) kanssa. Mary Leen kanssa hänellä oli kolme tytärtä. Hän kuoli sydänkohtaukseen.


title: Erkki Penttilä (hiihtäjä)

text: Eerikki (Erkki) Ultimus Penttilä (25. huhtikuuta 1905 Koivisto – 2. syyskuuta 2004 Kuopio) oli suomalainen maastohiihtäjä ja suomalaisen alppihiihdon pioneeri.


title: Erkki Penttilä (hiihtäjä)

text: Erkki Penttilän maastohiihtouran huippukohta olivat Salpausselän kisat 1928, jolloin hän voitti sekä 10:n että 50 kilometrin kilpailun. SM-kisoissa hän hiihti parhaimmillaan kahdeksanneksi. Hän asui Kanadassa 1928–1933, ja hänet valittiin Suomen hiihtojoukkueen varamieheksi Lake Placidin talviolympialaisiin 1932.


title: Erkki Penttilä (hiihtäjä)

text: Palattuaan Suomeen Penttilä toimi suomalaisen alppihiihdon uranuurtajana. Ensimmäisissä alppihiihdon SM-kisoissa 1937 hän voitti kaikki kolme lajia ja keräsi mitaleja myös vuosina 1939 ja 1941. Noina vuosina hänestä tuli ainoa hiihtäjä, joka on voittanut Salpausselän kisoissa sekä maastohiihto- että alppihiihtokilpailun.


title: Erkki Penttilä (hiihtäjä)

text: Penttilän tytär on hiihtovaatesuunnittelija Ritva Kellokumpu ja tyttärenpoika vaatesuunnittelija ja entinen kumparelaskija Martti Kellokumpu.


title: Rengasmureena

text: Rengasmureena ("Muraena lentiginosa") on matalassa vedessä viihtyvä mureenalaji, jota joskus pidetään meriakvaariossa.


title: Rengasmureena

text: Rengasmureena kasvaa noin 60 cm pitkäksi. Sillä on punaruskealla pohjalla vaaleampia pilkkuja, joita reunustaa tumma rengas.


title: Rengasmureena

text: Rengasmureena on kotoisin Tyynenmeren itäosista: sitä tavataan Kalifornianlahden ja Perun välisellä alueella, kuten Galapagossaarilla.


title: Rengasmureena

text: Rengasmureena on kestävä, mutta aggressiivinen ja aktiivinen akvaariokala. Se karkaa helposti, joten allas on peitettävä huolellisesti. Se syö useimmat saman akvaarion kalat – myös toiset mureenat.


title: Rengasmureena

text: Rengasmureenaa ruokitaan lihapitoisella ruoalla muutaman kerran viikossa.


title: Kōban

text: Kōban () tai poliisikoppi on japanilainen poliisin toimihuone, eräänlainen "poliisikioski", joita on sijoitettu ympäri kaupunkia. Kōbanista käsin paikallinen poliisi tarkkailee, hoitaa hätätilanteita, opastaa ja on yhteydessä alueella toimiviin ihmisiin. Kōbanit kehittyivät Edo-kauden vartiotuvista ("tsujiban"). Tokugawa-shōgunaatin Edoon perustama kaupungin maistraatti eli Machi-bugyō-shō rakennutti kaupunkiin aikoinaan noin kuutisensataa vartiotupaa.


title: Greta Scacchi

text: Greta Scacchi (s. 18. helmikuuta 1960 Milano, Italia) on italialais-englantilainen, kansainvälisen uran luonut näyttelijä. Hän on voittanut urallaan Emmy-palkinnon.


title: Greta Scacchi

text: Gretan äiti oli englantilainen tanssija ja isä italialainen maalari. Hänen vanhempansa erosivat hänen ollessaan kolmen ja Greta palasi Englantiin kahden isoveljensä kanssa. Vuonna 1975, hänen äitinsä mennessä uudelleen naimisiin, perhe muutti Australiaan. Vuonna 1977 Scacchi palasi Englantiin ja alkoi opiskella Bristol Old Vic -teatterikoulussa. Vuonna 1982 hän teki elokuvadebyyttinsä saksalaisessa elokuvassa "Das Zweite Gesicht". Jota seurasivat muun muassa elokuvat "Kuumuus ja kiihko" (Heat and Dust, 1983), "Afrikan valkoinen kaunotar" (White Mischief, 1987), "Rakastunut mies" (Un homme amoureux, 1987), "The Player – Pelimies" (The Player, 1992) ja "Emma" (Emma, 1996). Hän on näytellyt urallaan niin italialaisissa, ranskalaisissa, saksalaisissa, englantilaisissa kuin amerikkalaisissakin elokuvissa.


title: Greta Scacchi

text: Hän sai parhaan minisarjan tai televisioelokuvan sivuosanaisnäyttelijän Emmyn roolistaan televisioelokuvassa "Rasputin".


title: Greta Scacchi

text: Yksityiselämässään hän on ollut naimisissa yhdysvaltalaisen Vincent D'Onofrion kanssa (vuosina 1991–1993, päättyi avioeroon). Avioliitosta syntyi yksi lapsi.


title: Kuusiipisimppu

text: Kuusiipisimppu ("Pterois lunulata") on erikoisen muotoinen kala, jota pidetään joskus meriakvaarioissa samoin kuin sukulaistaan siipisimppua.


title: Kuusiipisimppu

text: Kuusiipisimppu kasvaa noin 30 cm pitkäksi. Sen evät muodostavat viuhkamaisen leijonanharjan. Vaalealla pohjalla on viininpunaisia pystyraitoja. Leveämmissä raidoissa on keskeltä vaaleita suomuja, jotka muodostavat verkkokuvion. Evien pitkiä ruotoja yhdistää verkkomainen kudos kaksi kolmasosaa niiden pituudelta; monilla muilla lajeilla ruodot ovat pitemmälti paljaina.


title: Kuusiipisimppu

text: Kuusiipisimppu on kotoisin Indopasifiselta merialueelta: Mauritiukselta ja Japanista etelään.


title: Kuusiipisimppu

text: Kuusiipisimppu liikkuu rauhallisesti. Se on aggressiivinen toisia simppuja kohtaan. Akvaariossa sitä ei voi pitää kovin pienten kalojen tai katkarapujen kanssa, koska simppu syö ne.


title: Kuusiipisimppu

text: Kuusiipisimppu syö kaloja ja äyriäisiä.


title: SVT24

text: SVT24 on yleinen Ruotsin yleisradioyhtiö SVT:n omistama televisiokanava. SVT24 näkyy digitaalisessa antenniverkossa ja kaapelissa koko Ruotsissa sekä Pohjanmaalla, Ahvenanmaalla, Meri-Lapissa ja Länsi-Lapissa. Muualla Suomessa kanava näkyy kaapelissa ja satelliitissa.


title: SVT24

text: Kanava aloitti lähetyksensä 15. maaliskuuta 1999 uutiskanavana. Uutisia lähetettiin varttitunnin välein. Uutisohjelmat "Aktuellt" ja "Rapport" sekä aamuohjelma "SVT Morgon" (nykyään "Gomorron Sverige") lähetettiin samanaikaisesti SVT1:n tai SVT2:n kanssa. SVT24 lähetti ohjelmaa maanantaiaamusta kello 06.00 lauantaiaamuun kello 06.00 Ruotsin aikaa. Viikonloppuisin lähetettiin SVT:n teksti-TV:n uutisia. Vuonna 2003 kanava uudistettiin ja sen nimi pelkistyi 24:ksi. Uutislähetysten määrää vähennettiin reilusti. SVT24:llä alettiin lähettää myös ajankohtaisohjelmia ja urheilua. Urheilua lähetetään lähinnä viikonloppuisin.


title: SVT24

text: SVT24 ei näytä enää pelkkiä uutis- ja ajankohtaisohjelmia. Nykyään ohjelmistossa on muutakin kuin uutisia: ajankohtaisohjelmia ja urheilua, muun muassa sarjoja ja lifestyleohjelmia. Öisin kanavalla lähetetään alueellisten uutislähetysten uusintoja ja niiden lomassa valtakunnalliset sähkeuutiset.


title: SVT24

text: Kanava aloitti nimellä SVT24, mutta se nimettiin uudelleen vuonna 2003, jolloin nimeksi tuli pelkkä 24. Tätä yksinkertaistettua nimeä oli kumminkin hankala käyttää, joten noin vuotta myöhemmin EPG-ohjelmaoppaissa luki jälleen SVT24. Vuonna 2009 Barnkanalen ja SVT24 siirtyivät samalle kanavapaikalle, ja näin ollen nimeksi tuli SVTB/SVT24.


title: Kunskapskanalen

text: Kunskapskanalen (suom. "Tietokanava") on ruotsalainen, SVT:n ja UR:n yhteisomistuksessa oleva televisiokanava. Kunskapskanalen sai alkunsa vuonna 2002 perustetusta SVT Extrasta, joka lähetti olympialaiset ja muut äkilliset tapahtumat, SVT1:n ja SVT2:n ohjelmien uusintoja ja urheilutapahtumia.


title: Kunskapskanalen

text: SVT Extran tarina päättyi jo vuonna 2004, kun UR ja SVT sopivat muuttavansa SVT Extran molempien yhtiöiden yhteisomistuksessa olevaksi kanavaksi. SVT Extra muuttui 26.-27. syyskuuta 2004 välisenä yönä Kunskapskanaleniksi ja ohjelmisto muuttui täysin. Kanavaa lähetettiin samalla kanavapaikalla kuin SVTB (entinen Barnkanalen), mutta vuonna 2009 kun Barnkanalen siirtyi samalle kanavalle SVT24:n kanssa, Kunskapskanalen sai oman kanavan. Ohjelmisto koostuu opetus- ja tiedeohjelmista. Osa ohjelmista on SVT:n tuottamia ja loput ovat UR:n tuottamia.


title: Kunskapskanalen

text: Kunskapskanalen näkyy digitaalisesti koko Ruotsissa sekä Ahvenanmaalla, Pohjanmaalla, Länsi-Lapissa ja Meri-Lapissa anteenissa ja kaapelissa. Muualla Suomessa kanava näkyy kaapelissa ja satelliitissa.


title: Valeri Rezantsev

text: Valeri Rezantsev (s. 1947) on Neuvostoliittoa edustanut entinen kreikkalais-roomalaisen tyylin painija ja olympiavoittaja


title: Valeri Rezantsev

text: Rezantsev voitti olympiakultaa 90 kilon sarjassa Münchenissä 1972, jossa hän ensimmäisellä kierroksella paini tasapelin Romanian Nicolae Negutin kanssa mutta voitti loput vastustajansa. Montrealissa 1976 hän voitti toisen kultamitalinsa. Myös MM-kisoissa hän oli lyömätön vuodesta 1970 alkaen. Euroopan mestaruuden hän voitti kolmasti.


title: Utbildningsradion

text: Utbildningsradion (), lyhyesti UR, on ruotsalainen yleisradioyhtiö, joka tuottaa ja hankkii pelkästään opetusohjelmia.


title: Utbildningsradion

text: UR:n radio-ohjelmia voi kuulla SR:n kanavilla. UR lähettää televisio-ohjelmiaan SVT1:ssä ja SVT2:ssa sekä SVT:n kanssa osittain omistamallaan kanavalla Kunskapskanalen.


title: Seeprasiipisimppu

text: Seeprasiipisimppu ("Dendrochirus zebra") on erikoisen muotoinen kala, yksi meriakvaarioiden yleisimpiä simppukaloja. Sen eväruodoissa on myrkkyä ja sen pisto aiheuttaa ampiaisen pistoa muistuttavan reaktion. Herkillä ihmisillä reaktio voi aiheuttaa sairaalahoitoa vaativia oireita. Seeprasiipisimppu käyttää myrkkyä itsensä puolustamiseen suuntaamalla selkäruotonsa hyökkääjää kohti. Tästä syystä kalan käsittelemisessä on noudatettava tarkkaavaisuutta.


title: Seeprasiipisimppu

text: Seeprasiipisimppu kasvaa noin 20-25 cm pitkäksi. Sen vartalossa on leveitä tummia ja vaaleita raitoja, ja erityisenä lajituntomerkkinä tumma läikkä kiduskannen alaosassa. Evien huntumainen verkko ulottuu melkein eväruotojen kärkiin asti toisin kuin siipisimpulla. Kokonsa puolesta seeprasiipisimppu pärjää noin 300-litraisessa akvaariossa, jossa on syytä olla tehokas suodatus.


title: Seeprasiipisimppu

text: Seeprasiipisimppu on kotoisin Indopasifiselta merialueelta: Itä-Afrikan ja Samoan väliltä.


title: Seeprasiipisimppu

text: Seeprasiipisimppua voi pitää riutta-akvaariossa, koska se ei koske koralleihin. Sitä ei voi kuitenkaan pitää kovin pienten kalojen tai katkarapujen kanssa, koska ne kuuluvat simpun luontaiseen ravintoon. Akvaario-olosuhteissa tämän voi ehkäistä ruokkimalla simppua säännöllisesti ja monipuolisesti. Kala tarvitsee paljon piilopaikkoja , ja on yleensä akvaario-oloissa hämäräaktiivinen.


title: Seeprasiipisimppu

text: Seeprasiipisimppu syö luonnossa eläviä, itseään pienempiä kaloja ja äyriäisiä. Akvaario-olosuhteissa seeprasiipisimpun ruokintaan on kiinnitettävä erityistä huomiota, sillä ne eivät helposti opi syömään korvaavaa ruokaa. Tämän opittuaan ne syövät monipuolisesti akvaariokaloille tarkoitettuja pakasteruokia joita on suositeltavaa ruokkia pihdeillä.


title: Bounce

text: Bounce on yhdysvaltalaisen hard rock -yhtye Bon Jovin kahdeksas studioalbumi. Albumi julkaistiin 8. lokakuuta 2002 ja sen ovat tuottaneet Jon Bon Jovi ja Richie Sambora yhdessä Luke Ebbinin kanssa. Albumi nauhoitettiin Sanctuary II-studiolla yhtyeen kotiseudulla New Jerseyssä. Albumin kappaleet ja niiden sanoitukset ovat saaneet hyvin paljon inspiraatiota ja vaikutteita Syyskuun 11. päivän terrori-iskuista.


title: Bounce

text: Ilmestymisviikollaan albumia myytiin 160 000 kappaletta Yhdysvalloissa, ja samalla viikolla albumi oli Billboard 200 -listan toisella sijalla. Albumi on kuitenkin yhtyeen ainoa levytys, joka ei ole saavuttanut platinalevyyn oikeuttavaa myyntimäärää Yhdysvalloissa.


title: Bounce

text: Yhtyeen laulaja Jon Bon Jovi kertoi terrori-iskujen vaikutuksesta albumiin seuraavasti:


title: Bounce

text: Singlenä julkaistu, ehkä albumin tunnetuin raita "Everyday" kuvaili lähinnä yhtyeen jäsenten tunnetilaa jatkaa eteenpäin terrori-iskujen jälkeen. Yhdysvalloissa single ei saavuttanut menestystä, mutta muualla maailmassa single saavutti jatkuvasti top 10 -listasijoituksia. Single huomioitiin Grammy-ehdokkuudella parhaasta rockesityksestä vokaaleilla. Myös albumin toinen single "Misunderstood" oli ehdolla samaan palkintoon.


title: Bounce

text: Albumin avausraita "Undivided" käsittelee terrori-iskujen seurauksia huomattavasti albumin muita kappaleita enemmän.


title: Bounce

text: Kappale "Open All Night" käsittelee yhtyeen kuulijakunnalle hieman yllätyksenä tullutta aihetta. Jon Bon Jovi kirjoitti kappaleen, ja se pohjautuu hänen ajatuksiinsa "Ally McBeal" -sarjan päättymisestä. Hän itse näytteli sarjassa päähenkilö Allyn poikaystävää, ja hän masentui tavasta, jolla hänen hahmonsa käsikirjoitettiin ulos sarjasta. Kappale kertookin, miten Jon olisi itse halunnut roolihahmonsa poistuvan sarjasta.


title: Bounce

text: Albumin nimikkoraita "Bounce" on omistettu Jon Bon Jovin hyvälle ystävälle, NFL-liigassa pelaavan New England Patriots -joukkueen päävalmentajalle, Bill Belichickille. Kappale kertoo Belichickin kokemista vastoinkäymisistä ennen mestaruuden voittamista. Monien mielestä kappale käsitteli myös yhdysvaltalaisten kansalaisten kilpistymisiä terrori-iskujen jälkeen.


title: Lilian (Ruotsin prinsessa)

text: Prinsessa Lilian (s. Lilian Davies, ent. Craig, 30. elokuuta 1915 Swansea, Wales – 10. maaliskuuta 2013 Tukholma) oli Ruotsin prinsessa ja Hallandin herttuatar. Hän avioitui nykyisen kuninkaan Kaarle XVI Kustaan sedän Prinssi Bertilin kanssa 7. joulukuuta 1976 Drottningholmin linnan kappelissa ja liittyi näin virallisesti Ruotsin nykyiseen kuningasperheeseen. Hän ja Bertil olivat kuitenkin ennen tätä eläneet yhdessä kolme vuosikymmentä, jolloin Lilian kuului epävirallisesti kuningasperheeseen. Ruotsin silloinen kruununperimysjärjestys esti prinssi Bertiliä avioitumasta aatelittoman kanssa. Kuningas Kaarle Kustaa antoi sedälleen luvan mennä naimisiin vuonna 1976, omien häidensä jälkeen. Prinssi Bertil kuoli 5. tammikuuta 1997.


title: Lilian (Ruotsin prinsessa)

text: Lilian oli kuollessaan Ruotsin kuningasperheen vanhin elossa oleva jäsen.


title: Isabelle Huppert

text: Isabelle Anne Huppert [yˈpɛʁ] (s. 16. maaliskuuta 1953 Pariisi, Ranska) on ranskalainen Golden Globe -palkittu näyttelijä. Hänet tunnetaan muuntautumiskyvystään ja taidostaan ilmaista tunteita pidättyneesti ja vähäeleisesti. Vuonna 2016 hänet palkittiin parhaan naispääosan Golden Globella roolistaan elokuvassa "Elle".


title: Isabelle Huppert

text: Hän aloitti elokuvauransa 1970-luvun alussa. Hän on näytellyt muun muassa ranskalaisissa, unkarilaisissa, amerikkalaisissa, australialaisissa ja italialaisissa elokuvissa. Hän on voittanut urallaan muun muassa BAFTAn (1977), Berliinin hopeisen karhun, kaksi Cannesin elokuvajuhlien parhaan naisnäyttelijän palkintoa (1978 ja 2001), Césarin (joka on ranskalainen vastine Oscarille) ja kaksi European Film Awardsia. Vuonna 2005 hän sai Venetsian elokuvajuhlilla erikoisleijonan. Vuonna 2012 Huppert näytteli elokuvassa "Rakkaus".


title: Isabelle Huppert

text: Vuonna 2016 Huppert näytteli elokuvassa "Elle", josta hänet palkittiin parhaan naispääosan Golden Globella.


title: Isabelle Huppert

text: Hän on ollut naimisissa Ronald Chammahin kanssa vuodesta 1982 lähtien, pariskunnalla on kolme lasta.


title: Isabelle Huppert

text: Elokuvat, joiden rooleista Isabelle Huppert on palkittu.


title: Rengassiipisimppu

text: Rengassiipisimppu ("Dendrochirus biocellatus") on simppukala, jonka hoitaminen meriakvaariossa on varsin vaikeaa.


title: Rengassiipisimppu

text: Rengassiipisimppu kasvaa noin 12 cm pitkäksi. Sen varmin lajituntomerkki ovat poskista lähtevät kaksi pitkää viiksikarvaa. Kalan väritys on oranssin ja ruskean raidallinen, ja pyrstössä on kaksi mustaa läikkää.


title: Rengassiipisimppu

text: Rengassiipisimppu on kotoisin indopasifiselta merialueelta.


title: Rengassiipisimppu

text: Rengassiipisimppua voi pitää riutta-akvaariossa, koska se ei koske koralleihin. Sitä ei voi kuitenkaan pitää kovin pienten kalojen tai katkarapujen kanssa, koska simppu syö ne. Kala on arka ja tarvitsee paljon piilopaikkoja. Sitä on ruokittava elävällä ravinnolla ainakin aluksi, eivätkä kaikki yksilöt opi koskaan syömään korvikeruokia.


title: Rengassiipisimppu

text: Rengassiipisimppu syö lihapitoista ruokaa, lähinnä elävää ravintoa.


title: This Left Feels Right

text:
This Left Feels Right on yhdysvaltalaisen hard rock-yhtye Bon Jovin kokoelma-albumi, joka julkaistiin 4. marraskuuta 2003. Albumi sisältää uudelleen sovitettuja versioita yhtyeen aiemmista hittikappaleista.
Albumi ei saanut ilmestymisvuotensa aikana hyväksyntää yhtyeen faneilta, sillä kokoelman kappaleet oli sovitettu kokonaan uudelleen, suurimmaksi osaksi hitaiksi balladeiksi, mikä jakoi mielipiteitä. Vuoteen 2007 mennessä albumia oli myyty 549,727 kappaletta Yhdysvalloissa.


title: This Left Feels Right

text: "Livin' on a Prayer"-kappaleessa vierailee laulaja ja ääninäyttelijä Olivia d'Abo. Albumin venäläisessä painoksessa d’Abon vokaaliosuudet on kuitenkin korvattu venäläisen supertähden, Alsoun vokaaleilla. Venäjällä kappaletta soitettiinkin tiuhaan radiossa, ja se oli hyvin suosittu.


title: Matthias Sindelar

text: Matthias Sindelar (10. helmikuuta 1903 Jihlava, Tšekki – 23. tammikuuta 1939 Wien) oli itävaltalainen jalkapalloilija. Pelipaikaltaan hän oli keskushyökkääjä.


title: Matthias Sindelar

text: Sindelar oli "Wunderteamiksi" kutsutun, Itävallan 1930–luvun maajoukkueen parhaita pelaajia. Hän oli mukana vuoden 1934 MM-kisoissa neljänneksi sijoittuneessa joukkueessa. Urallaan hän pelasi 43 maaottelua ja teki niissä 27 maalia. Anschlussin jälkeen hänet valittiin myös pari kertaa Saksan maajoukkueeseen, mutta vuoden 1938 MM-kisoihin hänellä ei ollut asiaa.


title: Matthias Sindelar

text: Seuratasolla Sindelar edusti vuodesta 1924 alkaen Austria Wieniä, jonka riveissä hän voitti Mitropa Cupin vuosina 1933 ja 1936, Itävallan mestaruuden vuonna 1926 sekä Itävallan cupin viidesti. Hänet tunnettiin lempinimillä "Paperimies" ja "Jalkapallokenttien Mozart".


title: Matthias Sindelar

text: Sindelar kuoli tammikuussa 1939.


title: Ivan Jarygin

text: Ivan Sergejevitš Jarygin (, 7. marraskuuta 1948 – 11. lokakuuta 1997) oli Neuvostoliittoa edustanut vapaapainin olympiavoittaja.


title: Ivan Jarygin

text: Jarygin voitti olympiakultaa 100 kilogramman sarjassa Münchenissä 1972, jossa hän selätti kaikki seitsemän vastustajaansa. Pisimpään häntä vastaan taisteli hopealle jäänyt Mongolian Khorloo Baianmonkh, joka meni selälleen vasta ajassa 5.21. Montréalissa 1976 Jarygin voitti toisen kultamitalinsa, mutta siellä hän joutui tyytymään pistevoittoon muista mitalisteista, kuten myös Itä-Saksan Harald Büttneristä, joka oli voittanut Jaryginin EM-kisoissa 1974. EM-kultaa Jarygin voitti kolmesti ja MM-kultaa kerran. Hänen paikkansa Neuvostoliiton arvokisaedustajana ei ollut taattu, vaan hän joutui 1970-luvun alussa vuorottelemaan Vladimir Guljutkinin kanssa.


title: Ivan Jarygin

text: Jarygin toimi aktiiviuransa jälkeen vapaapainin maajoukkuevalmentajana, Venäjän painiliiton puheenjohtajana ja Krasnojarskin MM-kisojen järjestelytoimikunnan puheenjohtajana. Hän kuoli auto-onnettomuudessa lokakuussa 1997. Jarygin on nimetty FILA:n kunniagalleriaan. Hänen leskensä Natalia Jarygina valittiin ensimmäisenä naisena Kansainvälisen painiliiton hallitukseen joulukuussa 2001.


title: Crush (Bon Jovin albumi)

text: Crush on yhdysvaltalaisen hard rock-yhtye Bon Jovin seitsemäs studioalbumi, joka julkaistiin 13. kesäkuuta 2000. Albumi oli yhtyeen ensimmäinen studiolevytys viiden vuoden tauon jälkeen. Albumin hittikappaleiksi nousivat "It's My Life" ja "Thank You For Loving Me". Albumin ovat tuottaneet Jon Bon Jovi, Richie Sambora ja Luke Ebbin.


title: Crush (Bon Jovin albumi)

text: Albumia on myyty maailmanlaajuisesti yli 11 miljoonaa kappaletta, ja se nousi singlejensä menestyksen siivittämänä Yhdistyneen kuningaskunnan albumilistan kärkipaikalle viidentenä yhtyeen albumina. Albumi sai myös parhaan rockalbumin ehdokkuuden vuoden 2001 Grammy-palkintogaalassa.


title: Crush (Bon Jovin albumi)

text: "Crush"-albumin nauhoitukset aloitettiin jo vuonna 1998 yhtyeen kotiseudulla New Jerseyssä. Alun perin yhtye olisi halunnut Bob Rockin ja Bruce Fairbairnin tuottavan albumin yhteistyössä, mutta idea hylättiin Fairbairnin kuoltua vuonna 1999. Seurauksena yhtye päätti käyttää vain yhtä tuottajaa, ja tehtävä annettiin Luke Ebbinille. Ebbin oli myös kirjoittanut lauluja kitaristi Richie Samboran soololevylle "Stranger In This Town". Albumin työstönimenä oli alun perin "Sex Sells". Albumia myös markkinoitiin tällä nimellä, ja levyn julisteita voikin huomata Bon Jovin "Real Life" -kappaleen musiikkivideolla. Pian tästä luovuttiin, koska ilmeni, ettei levy-yhtiö halunnutkaan julkaista albumia kyseisellä nimellä. Uudeksi työstönimeksi tuli "One Wild Night". Myös tämä nimi hylättiin, mutta nimeä käytettiin seuraavan vuoden livekokoelmassa "One Wild Night Live 1985–2001", ja lisäksi albumille lisättiin samanniminen kappale. Tämän jälkeen nimeksi valittiin "Crush".


title: Crush (Bon Jovin albumi)

text: "Crush" oli lähinnä kriitikoiden ylistämä albumi, ja keräsikin hyviä arvosteluja. Valitettavasti fanit eivät pitäneet albumista, sillä yhtye oli lähtenyt joillain levyn kappaleista huomattavasti aikuisempaan ja hieman raskaampaan suuntaan, jota ei ollut vielä 1980–90-lukujen hittikappaleissa. Albumi oli myös ensimmäinen Bon Jovin albumi, joka palkittiin Grammylla. Musiikkilehti "Rolling Stone" antoi albumille kolme tähteä viidestä. "Crush" oli myös menestynein Bon Jovin studioalbumi sitten "Keep the Faithin", joka julkaistiin 1992. Albumi sijoittui julkaisuviikollaan sijalle yhdeksän Billboardin listalla, ja pysytteli listoilla 51 viikkoa.


title: Crush (Bon Jovin albumi)

text: Euroopan listoilla albumi oli kolmen parhaan joukossa seitsemän viikkoa. Euroopassa levy pysytteli listoilla vain 15 viikkoa. Albumi myi Euroopan mantereella kaksinkertaista platinaa, ja maailmanlaajuisesti yli kahdeksan miljoonaa kopiota. Englannin listalla albumi oli ensimmäisellä sijalla. Suomen virallisella albumilistalla albumi ylsi parhaimmillaan sijalle 1.


title: Crush (Bon Jovin albumi)

text: "It's My Life" oli myös vuoden 2000 menestynein kappale, ja se pysytteli listoilla Euroopassa neljä viikkoa. Kiertueella Bon Jovi konsertoi myös Suomessa, ja kiertueelta kuvattiin myös videotallenne "The Crush Tour".


title: Aleksandr Blok

text: Aleksandr Aleksandrovitš Blok (Александр Александрович Блок, 28. marraskuuta 1880 Pietari – 7. elokuuta 1921 Pietari) oli venäläinen runoilija. Häntä pidetään yhtenä merkittävimmistä lyyrisistä runoilijoista Venäjällä Aleksandr Puškinin jälkeen.


title: Aleksandr Blok

text: Blok opiskeli Pietarin yliopistossa oikeustiedettä, vieraita kieliä ja kirjallisuutta. Opinnot jäivät kuitenkin kesken, kun hän keskittyi runouteen. Blokin varhaistuotantoon vaikutti saksalainen filosofia, muun muassa Schopenhauerin ja Nietzschen ajatukset. Hän vietti lapsuutensa Šakmatonon maatilalla lähellä Moskovaa. Maanmiehistä häneen vaikuttivat eniten uskonnollisen mystikon Vladimir Solovjovin ja myös Fjodor Tjuttševin ja Afanasi Fetin teokset.


title: Aleksandr Blok

text: Blok meni vuonna 1903 naimisiin Lymbov Mendelejevan kanssa. Blokin varhaisista töistä voidaan mainita runokokoelmat vuonna 1903 julkaistu "Fabrika", 1904 julkaistu runokokoelma "Стихи о Прекрасной Даме" (Runoja ihanasta naisesta), joka kertoo romanttisesta rakkaudesta, sekä Venäjästä, jolle Blok on kuvitellut mystisen historiallisen tehtävän, "Neznakomska" (Tuntematon nainen) vuodelta 1906, The City 1904–08. Blok muutti Pietariin vuonna 1905. Hän tutustui Pietarin kulttuurielämään Vjatšeslav Ivanovin "Tornissa". Blok oli perustamassa Venäjän symbolistiliikettä. Venäjän runouden kausi hopea-aika on liitetty Blokiin sekä muihin venäläisrunoilijoihin, kuten Anna Ahmatovaan, Marina Tsvetajevaan, Boris Pasternakiin ja Vladimir Nabokoviin.


title: Aleksandr Blok

text: Ajatus Venäjän suuresta tehtävästä jatkui myöhemmin Blokin vallankumouslyriikassa, jossa Blok yhdisti sosialismiin kristillistä mystiikkaa ja saksalaisen idealistisen filosofian käsityksiä taiteen kumouksellisuudesta. Blok keskittyi poliittisiin teemoihin teoksissaan "Voznezdije" (1910–21), "Rodina" (1907–16) ja "Skify" (1918). Vallankumouslyriikkaa edustaa parhaiten vuonna 1918 ilmestynyt runoelma "Двенадцать" (Kaksitoista), joka kertoo kahdentoista punakaartilaisen taivalluksesta lumimyrskyssä. Myöhemmin Blok muutti käsitystään vallankumouksen ihanuudesta. Blok työskenteli valistusasioiden kansankomissariaatissa eli kulttuuriministeriössä. Hän työskenteli myös "Vsemirnaja Litaratura" -kustantamon (Maailmankirjallisuus) toimitusneuvostossa ja laati laajan luettelon kaikkien aikojen ja kansojen mestariteoksista, jotka pitäisi kääntää uudelleen venäjäksi ja julkaista puolueen toiveiden mukaisesti proletaarisille lukijoille. Toimitusneuvoston kokouksissa Blok tapasi myös Nikolai Gumiljovin, joka alkoi työskennellä kustantamossa. Helmikuussa 1919 Tšeka pidätti Blokin. Häntä epäiltiin osallistumisesta neuvostovastaiseen vasemmistolaiseen toimintaan. Seuraavana päivänä hänet kuitenkin vapautettiin Anatoli Lunatšarskin puututtua asiaan.


title: Aleksandr Blok

text: Kesällä 1921 Blokin terveys oli heikentynyt niin pahasti, että Lunatšarski ja Maksim Gorki pyysivät Leniniltä lupaa matkustaa Suomeen hoitoon. Leninin johdolla kokoontunut kommunistisen puolueen politbyroo kieltäytyi ensin antamasta Blokille matkustuslupaa, mutta pyörsi sittemmin päätöksensä ja myönsi matkustusluvan heinäkuussa 1921. Blok ei kuitenkaan ehtinyt matkustaa Suomeen ennen kuolemaansa. Blok kutsui kuolemaa ”ulkomaaksi, johon jokainen matkustaa ilman viranomaisilta etukäteen saatua lupaa”. Hän kuoli sydämen sisäkalvontulehdukseen ja aliravitsemukseen elokuun 7. päivänä 1921.


title: Aleksandr Blok

text: Blok oli myös merkittävä kääntäjä, ja hän on kääntänyt venäjäksi muun muassa "Maamme"-laulun.


title: Brothers in Arms (albumi)

text:
Brothers in Arms on brittiläisen rock-yhtye Dire Straitsin toukokuussa 1985 julkaisema viides studioalbumi. Albumista tuli todellinen maailmanmenestys: sitä myytiin 29 miljoonaa kappaletta. Levy oli 1980-luvun kolmanneksi parhaiten myyty albumi, ja kaikkien aikojen 20. parhaiten myynyt (tilanne 2007).
Esimerkiksi Britanniassa albumi oli listaykkösenä 14 viikkoa, ja sillä on vuoteen 2010 mennessä kertynyt listaviikkoja yhteensä 228. Levyn merkittävimpiä kappaleita ovat ”Money for Nothing”, ”Walk of Life” ja ”Brothers in Arms”.


title: Brothers in Arms (albumi)

text: Levy oli yksi ensimmäisistä CD-markkinoille suunnatuista, ja erityisesti Britanniassa "Brothers in Arms" yhdistetään vahvasti CD-formaatin läpimurtoon. Albumin nimikappale ”Brothers in Arms” oli siellä myös ensimmäinen CD-single.Pennanen 2006, s.273. Levyn neljä viimeistä kappaletta keskittyivät El Salvadorin ja Nicaraguan 1980-luvun sissisotiin. ”Money for Nothing”, jossa vierailee Sting, oli yksi MTV-aikakauden edelläkävijäkappaleita.


title: Brothers in Arms (albumi)

text:
Yhtye voitti albumilla kolme Grammya.Albumi
Singlet


title: On the Night

text: On the Night on brittiläisen rock-yhtye Dire Straitsin toinen live-albumi. Se julkaistiin vuonna 1993. "On the Night" nousi Britannian albumilistan neljänneksi.


title: On the Night

text: Kaikki kappaleet kirjoittanut Mark Knopfler, ellei toisin mainittu.


title: Live at the BBC (Dire Straits)

text: Live at the BBC on brittiläisen rock-yhtye Dire Straitsin live-albumi. Se julkaistiin vuonna 1995. Albumi nousi Britannian albumilistan sijalle 71.


title: Live at the BBC (Dire Straits)

text: Albumin seitsemän ensimmäistä kappaletta äänitettiin BBC:n "Live In Concert" -sarjaa varten 22. heinäkuuta 1978. 8. kappale, "Tunnel of Love" äänitettiin BBC:n TV-ohjelmaa "Old Grey Whistle Test" varten 31. tammikuuta 1981.


title: Live at the BBC (Dire Straits)

text: Kappale "What's The Matter Baby?" on aiemmin julkaisematon.


title: Live at the BBC (Dire Straits)


title: Vítězslav Mácha

text: Vítězslav Mácha (s. 6. huhtikuuta 1948 Krmelín) on Tšekkoslovakiaa edustanut kreikkalais-roomalaisen tyylin painija ja olympiavoittaja


title: Vítězslav Mácha

text: Mácha voitti olympiakultaa 74 kilon sarjassa Münchenissä 1972, jossa hän ensimmäisellä kierroksella hävisi Bulgarian Ivan Koleville, mutta voitti loput vastustajansa. Montréalissa 1976 hän voitti muun muassa Suomen Mikko Huhtalan pistein 4–3, mutta hävisi finaalissa Neuvostoliiton Anatoli Bykoville pistein 7–3 ja sai hopeaa. Vielä neljänsissä olympiakisoissaan Moskovassa 1980 Mácha paini kuudenneksi. MM-kisoissa hän voitti kultamitalin kahdesti.


title: Vítězslav Mácha

text: Mácha avioitui Miss Böömin kanssa vuonna 1971.


title: Kaija Juurikkala

text: Kaija Juurikkala (s. 20. marraskuuta 1959) on suomalainen elokuvaohjaaja ja käsikirjoittaja. Taiteen maisteri, Taideteollinen korkeakoulu, elokuvaohjaajalinja 1997. Juurikkala on ohjannut etupäässä nuorille suunnattuja elokuvia.


title: Kaija Juurikkala

text: "Rosa Was Here" (1994) on puolipitkä fiktioelokuva maailmasta, jossa kaikki aikuiset yhtäkkiä katoavat. Juurikkala on ohjannut myös kaksi pitkää elokuvaa. "Kyytiä Moosekselle" (2001) pohjautuu Raamatun kymmeneen käskyyn. Se koostuu kymmenestä eri tarinasta, jotka 12–15-vuotiaat nuoret ympäri Suomea olivat improvisoineet. "Valo" (2005) on Aleksanteri Ahola-Valon päiväkirjoihin ja Juurikkalan alkuperäistarinaan pohjautuva elokuva, jonka varsinaisesta käsikirjoituksesta vastasi Markku Flink.


title: Kaija Juurikkala

text: Juurikkala on ohjannut myös koulumaailmaan sijoittuvat televisiosarjat "Enkeleitä ja pikkupiruja" (1998) sekä "Laura" (2002). Juurikkalalta on ilmestynyt omaelämäkerrallinen teos "Varjojen taika – matka edelliseen elämään" (2011), jossa hän kertoo uskostaan tuonpuoleiseen maailmaan. Vuonna 2014 häneltä ilmestyi "Äitikirja", jossa hän kertoo roolistaan omia ja kasvattilapsia sisältäneen uusperheen äitinä.


title: Kaija Juurikkala

text: Vuonna 2000 Juurikkalalle myönnettiin Vantaan kulttuuripalkinto. Vuonna 2003 Juurikkala palkittiin elokuvataiteen valtionpalkinnolla ja vuonna 2005 Unicefin Lasten oikeuksien vaikuttaja -palkinnolla.


title: Kaija Juurikkala

text: Juurikkala on naimisissa Juha Juurikkalan kanssa. Kaija Juurikkala on toisessa avioliitossaan. Hänellä on kaksi aikuista poikaa, Ville ja Oskari.


title: PFA:n vuoden pelaaja

text: PFA:n vuoden pelaaja on jokaisen Englannin jalkapalloilukauden päätteeksi jaettava palkinto kauden parhaalle pelaajalle. Palkinnon jakaa jalkapalloilijoiden ammattiliitto Professional Footballers' Association. Voittaja valitaan liittoon kuuluvien pelaajien äänestyksellä. Palkinnon voi saada kuka tahansa Englannissa pelaava pelaaja kansallisuudesta riippumatta.


title: PFA:n vuoden pelaaja

text: Ensimmäisen kerran palkinto jaettiin vuonna 1974, jolloin sen voitti Leeds Unitedin Norman Hunter. Palkinnon on onnistunut voittamaan kahdesti viisi pelaajaa – Mark Hughes, Alan Shearer, Thierry Henry, Cristiano Ronaldo ja Gareth Bale. Heistä Shearer on ainoa, joka on saanut palkinnon kahdessa eri seurassa.


title: PFA:n vuoden pelaaja

text: Pelaajat arvostavat kanssapelaajiltaan saamaa palkintoa, mutta sen jakomenetelmää on myös kritisoitu. Arvostelijoiden mukaan pelaajien suoritusta pitäisi arvioida koko kuluvan kauden perusteella, mikä ei ole mahdollista äänestyksen päättyessä maaliskuussa.


title: PFA:n vuoden pelaaja

text: Taulukossa on mainittu myös pelaajan samana vuonna saavuttamat muut merkittävät englantilaiset palkinnot, joita ovat pelaajayhdistyksen jalkapallotoimittajien (FWA), pelaajayhdistyksen (YPY) sekä vuodesta 2001 lähtien jaettu (FPY).


title: Loistosiipisimppu

text: Loistosiipisimppu ("Dendrochirus brachypterus") on kestävä ja suosittu meriakvaarioiden simppukala.


title: Loistosiipisimppu

text: Loistosiipisimppu kasvaa noin 18 cm pitkäksi. Sen eväruodot ovat melko lyhyet, ja niiden välissä oleva verkko ulottuu ruodonkärkiin asti muodostaen puoliympyrän. Raidat eivät ole niin selvärajaiset kuin monilla muilla simppukaloilla. Eri värimuotoja on kolme: ruskehtava, keltainen ja punertava.


title: Loistosiipisimppu

text: Loistosiipisimppu on kotoisin Indopasifiselta merialueelta: sitä tavataan Punaiseltamereltä aina Australiaan, Japaniin ja Tongasaarille asti.


title: Loistosiipisimppu

text: Loistosiipisimppua voi pitää riutta-akvaariossa, koska se ei koske koralleihin. Sitä ei voi kuitenkaan pitää kovin pienten kalojen tai katkarapujen kanssa, koska simppu syö ne. Kala on arka ja tarvitsee paljon piilopaikkoja. Se oppii tuntemaan hoitajansa.


title: Loistosiipisimppu

text: Loistosiipisimppu syö lihapitoista ruokaa.


title: Money for Nothing (albumi)

text: Money for Nothing on brittiläisen rock-yhtye Dire Straitsin kokoelmalevy, joka julkaistiin lokakuussa 1988. Albumi sisältää suosituimmat kappaleet yhtyeen viideltä ensimmäiseltä albumilta. Kansikuva on kuvankaappaus ”Money for Nothing” -kappaleen musiikkivideosta.


title: Kazimierz Lipień

text: Kazimierz Lipień (6. helmikuuta 1949 Jaczków, Puola – 13. marraskuuta 2005 New York, Yhdysvallat) oli puolalainen kreikkalais-roomalaisen tyylin painija, olympiavoittaja sekä maailman- ja Euroopan mestari.


title: Kazimierz Lipień

text: Lipień voitti olympiakultaa 62 kilon sarjassa Montrealissa 1976. Hän hävisi Neuvostoliiton Nelson Davidianille pistein 10–6, mutta varmisti kultamitalinsa voittamalla Unkarin László Réczin pistein 13–4. Münchenin olympiakisoissa 1972 Lipień sai pronssia. MM-kultaa hän voitti Teheranissa 1973 ja Katowicessa 1974, mutta Minskissä 1975 hän jäi hopealle hävittyään Nelson Davidianille. Myös EM-kisoissa hän saavutti useita mitalisijoja.


title: Kazimierz Lipień

text: Kazimierz Lipieńin kaksoisveli Józef Lipień saavutti 57 kilon sarjassa olympiahopeaa Moskovassa 1980 ja voitti Pertti Ukkolan Montréalissa 1976, vaikka jälkimmäinen veikin sitten kultaa. Maailmanmestaruuden Józef Lipień voitti vuonna 1973, eli samoissa kisoissa veljensä kanssa.


title: Sanrio

text: Sanrio on japanilainen yritys, joka on perustettu vuonna 1960. Sanrion tuotteissa on hahmoina erilaisia eläimiä. Tuotteita löytyy monenlaisia: koulutarvikkeita, vaatteita, pehmoleluja ja niin edelleen. Yritys on toiminut myös elokuvien tuottajana. Sanriolla on kaksi teemapuistoa Japanissa, Sanrio puroland Tamassa ja Harmonyland Hijissä.


title: Col d’Aubisque

text: Col d’Aubisque on Ranskassa ja Keski-Pyreneillä sijaitseva vuorensola, joka sijaitsee kolmisenkymmentä kilometriä etelään Tarbesin ja Paun kaupungeista. Sola on Pyrénées-Atlantiquesin departementissa, joka on osa Akvitanian aluetta.


title: Col d’Aubisque

text: Sola on kokonaisuudessaan Ranskan alueella ja se on 1 709 metriä merenpinnasta. Solan käännekohta Col du Soulor on idässä ja se mahdollistaa lännessä olevan Ossaun laakson yhteyden Gave de Pauhun idässä pitkin maantietä, joka kulkee cirque de Litorin, Ouzon laakson yläosassa, kautta. Tie on yleensä suljettu liikenteeltä talvisin marras-joulukuusta aina touko-kesäkuuhun saakka.


title: Col d’Aubisque

text: Ranskan ympäriajo ja Col d’Aubusque on yhdistetty usein toisiinsa ja sola on osa ympäriajon historiaa. Kilpailun alkuvuosina järjestäjät eivät uskaltaneet uhata vuoristoa, mutta jo vuonna 1910 ajettiin ensimmäinen todellinen vuoristotaival juuri Pyreneillä. Tämän jälkeen Ranskan ympäriajon reitti on kulkenut 69 kertaa (vuoteen 2007 mennessä) solan lävitse, eli enemmän kuin joka toinen vuosi. Sola oli maalipaikkana muun muassa Ranskan ympäriajon 16. etapilla vuonna 2007.


title: Col d’Aubisque

text: Solaan pääsee nopeimmin ja helpoimmin Eaux-Bonnes’n kaupungista, jolloin nousua on keskimäärin 7,5 % kilometrille.


title: Kärjenniemi

text: Kärjenniemi on kylä ja taajama Valkeakoskella Pirkanmaalla.


title: Kärjenniemi

text: Kärjenniemi on alun perin ollut pieni maalaiskylä Sääksmäen kunnassa. Kärjenniemestä tuli osa Valkeakosken kaupunkia kuntaliitoksen myötä vuonna 1973.


title: Kärjenniemi

text: Kärjenniemessä on koulu, päiväkoti, autokauppa ja kaksi parturi-kampaamoa. Kärjenniemen kylä on viime vuosina kasvanut runsaan rakentamisen takia. Ala-Nississä on nuorisotilat sekä diakoniatoimisto.


title: Kärjenniemi

text: Kärjenniemi jakautuu neljään alueeseen, jotka ovat Nissit (Yli- ja Ala-Nissi), Kärjenniemen niemi, Seikka ja Väärämäki. Väärällämäellä sijaitsevat Kärjenniemen ala-aste ja päiväkoti, ja sen läpi kulkee vanha seututie 304, joka on uudelleennimetty Vääränmäentieksi. Vääränmäentieltä erkanee Rantoontie, jota pitkin pääsee Rantoolle ja Vedentaalle. Yli-Nissi on enimmäkseen taajamamaista omakotiasutusta. Ala-Nissiin rakennetaan tällä hetkellä omakotitaloja. Seikka on pieni alue Seikantiellä, Kopolantien kupeessa.


title: Kärjenniemi

text: Kärjenniemeä hallitsee maisemallisesti Vanajavesi rantoineen. Sen ansiosta Kärjenniemessä on veneranta ja uimatilaa.


title: Uudet territoriot

text: Uudet territoriot (, lyhennetään yleensä "NT" tai "N.T.") on alue Hongkongissa Kiinassa. Alue ulottuu Boundary Streetistä pohjoiseen Sham Chun Riverille (Shenzhen River) saakka. Sham Chun River on rajana Hongkongin ja Manner-Kiinan välillä. Uusiin territorioihin kuuluvat myös suurin osa Hongkongin edustalla olevista saarista kuten Lantau, Lamma, Cheung Chau, ja Peng Chau. Alue vuokrattiin 1. heinäkuuta 1898 Britannialle 99 vuodeksi.


title: Uudet territoriot

text: Nykyään "Uudet territoriot" koostuu ainoastaan alueesta Lion Rockista pohjoiseen Sham Chun Riverille saakka. Tämän lisäksi alueeseen kuuluvat saaret pois lukien New Kowloon, joka nykyään on Kowloonin kaupunkialueeseen kuuluva osa. Uusien territorioiden asukasluku oli 3 573 635 ja väestötiheys 3 748 as./km² vuonna 2006.


title: Uudet territoriot

text: Uudet territoriot koostuvat seuraavista piireistä:


title: M/S Villa de Teror

text: M/S Villa de Teror on Trasmediterránea-varustamon matkustaja-autolautta, joka valmistui vuonna 2018 Astilleros de Sevilla -telakalta Espanjasta. Alus on alun perin Viking Linen tilaama, ja se tunnettiin työnimellä "Viking ADCC". Kirjainyhdistelmä tuli sanoista "All seasons" "Day" "Cruising and" "Commuting" (suom. "Päiväristeilyjä ja työmatkoja" "kaikkina vuodenaikoina"). Alusta suunniteltiin liikennöimään välillä Maarianhamina–Kapellskär, jolla se olisi ollut Viking Linen ensimmäinen uudisalus. Valmistuttuaan aluksen suunniteltiin korvaavan reitillä nykyisin liikennöivän "M/S Rosellan". Laivan kauppasumma oli noin 60 miljoonaa euroa.


title: M/S Villa de Teror

text: Aluksen toimitus kuitenkin myöhästyi pahasti, mikä johti siihen, että Viking Line irtisanoi 8. helmikuuta 2010 aluksen tilauksen. Laivan melko valmis runko laskettiin vesille vuonna 2013, ja se jäi odottamaan mahdollista uutta käyttäjää ja loppuunrakentamista. Tilauksen ennakkomaksulle, 14,1 miljoonalle eurolle, oli takaukset. Viking Line varautui suunnittelukustannuksista aiheutuneisiin neljän miljoonan euron tappioihin.


title: M/S Villa de Teror

text: Huhtikuussa 2017 espanjalainen laivayhtiö vahvisti allekirjoittaneensa sopimuksen telakkayhtiö Factorías Vulcanon kanssa laivan loppuun rakentamisesta. Alus lähti ensimmäiselle merikoeajolle 15. lokakuuta 2018. Alus valmistui 30. lokakuuta 2018, ja se luovutettiin Acciona Trasmediterránea -varustamolle samana päivänä.


title: Kapeakuonokrokotiili

text: Kapeakuonokrokotiili eli panssarikrokotiili ("Crocodylus cataphractus") on afrikkalainen krokotiililaji. Lajin nimesi ranskalainen eläintieteilijä Frédéric Cuvier vuonna 1825.


title: Kapeakuonokrokotiili

text: Kapeakuonokrokotiili kasvaa yleensä noin 2,5-metriseksi ja kasvaa korkeintaan 4,2 metriä pitkäksi. Kuono on hyvin pitkä ja Kapeakuonokrokotiilia kutsutaan sen vuoksi myös afrikkalaiseksi valegaviaaliksi. Leuoissa on 64–70 hammasta. Kovat suomut suojaavat eläintä hyvin ja ulottuvat niskasta ruumiin takaosaan. Muista sukunsa lajeista poiketen Kapeakuonokrokotiilin selässä kulkee neljä suomuriviä, kun muilla lajeilla niitä on kaksi. Vatsanahassa on luutumia. Nuorten Kapeakuonokrokotiilien väritys on oliivin vihreä mutta, aikuiset ovat selvästi tummempia. Kyljillä ja hännässä on tummia täpliä. Kapeakuonokrokotiili kuuluu virallisesti yhä "Crocodylus"-sukuun, mutta DNA-testien perusteella se kuitenkin kuuluu mahdollisesti omaan "Mecistops"-sukuunsa.


title: Kapeakuonokrokotiili

text:
Kapeakuonokrokotiili elää Keski- ja Länsi-Afrikassa. Sitä esiintyy Angolassa, Beninissä, Burkina Fasossa, Kamerunissa, Keski-Afrikan tasavallassa, Tšadissa, Norsunluurannikolla, Kongon Demokraattisessa tasavallassa, Päiväntasaajan Guineassa, Gabonissa, Gambiassa, Ghanassa, Guineassa, Guinea-Bissaussa, Liberiassa, Malissa, Mauritaniassa, Nigeriassa, Senegalissa, Sierra Leonessa, Tansaniassa, Togossa ja Sambiassa.
Kapeakuonokrokotiit elävät enimmäkseen jokiympäristöissä, joissa on tiheä kasvillisuus. se viihtyy myös isoissa järvissä. Se sietää myös kohtuudella suolavettä ja sitä tavataan murtovesistä lähellä rannikkoa ja satunnaisesti jopa Biokon saaren rannikolla.


title: Kapeakuonokrokotiili

text:
Kapeakuonokrokotiili ei ole kovin sosiaalinen laji ja se elää yksin lisääntymiskautta lukuun ottamatta. Maalle Kapeakuonokrokotiili nousee vain harvoin.
Ravintonaan se käyttää lähinnä kalaa, jonka pyydystämiseen sen pitkät leuat sopivat hyvin. ne syövät myös muita vesieläimiä ja isot yksilöt voivat napata myös muita eläimiä aina tilaisuuden tullen. Ihmiselle laji on täysin vaaraton. Kapeakuonokrokotiilit lisääntyvät sadekaudella ja naaraat rakentavat kasviaineksesta pesäkeon munien haudontaan. Pesä on yleensä joen rannassa. Noin viikko sen jälkeen naaras munii pesään 13–27 munaa.
Munat hautuvat pesässä noin 110 päivää. Naaras jää pesän lähettyville, mutta ei puolusta sitä kovin tarmokkaasti. Kun poikaset kuoriutuvat ne päästävät kutsuhuutoja emolle, joka auttaa poikaset pois pesästä.


title: Kapeakuonokrokotiili

text: Kapeakuonokrokotiilin tila tunnetaan melko huonosti ja tarkkaa lukumäärää ei tiedetä, mutta kannan kooksi arvioidaan alle 50 000 yksilöä. Gabonissa kanta on vielä vankka, mutta kanta vähenee erityisesti Angolassa ja Tšadissa. Muutamilla alueilla joilla se lienee aina ollut välukuinen. Laji on ehkä jo hävinnyt Gambiasta, Guinea-Bissausta, Nigeriasta, Senegalista ja Sambiasta. Väheneminen johtuu yhä enimmäkseen liiallisesta metsästyksestä, mutta vähenemistä on kiihdyttänyt elinalueiden häviäminen. Kongon ja Togon kannat ovat erittäin pienet. Monissa maissa pyyntiä säädellään, mutta valvonta on heikkoa. Laji myös elää muutamilla suojelualueilla ja kuuluu CITES-sopimus liitteeseen 1.


title: Laskennallinen fysiikka

text:
Laskennallisella fysiikalla tarkoitetaan tutkimusta, jossa pyritään ratkaisemaan
fysiikan ongelmia käyttämällä laskentaan tietokoneita. Laskenta voi merkitä esimerkiksi matemaattisten yhtälöiden ratkaisemista numeerisesti tietokoneella, silloin kun analyyttinen ratkaisu ei ole mahdollista. Nykyään se kuitenkin yhä useammin on hyvin monimutkaista ja suurta tietokonekapasiteettia vaativaa fysikaalisten prosessien tietokonesimulointia eli pyrkimistä jäljitellä luonnossa tapahtuvaa prosessia tietokoneella.


title: Laskennallinen fysiikka

text: Laskennallinen fysiikka eroaa käsitteenä sikäli muista fysiikan osa-alueista että sen määritelmä koskee ongelmien ratkaisutapaa. Tässä mielessä käsite voidaan rinnastaa käsittäisiin "kokeellinen fysiikka" ja "teoreettinen fysiikka". Ei kuitenkaan ole olemassa konsensusta siitä onko "laskennallinen fysiikka" rinnastettavissa samanarvoisena näihin kahteen vanhempaan käsitteeseen, vai onko se nähtävänä osana teoreettista fysiikkaa. Edellistä näkemystä voidaan puoltaa esimerkiksi toteamalla että laskennallisen fysiikan työskentelytapa eroaa nykyään useimmiten hyvin pitkälti perinteisestä puhtaan analyyttisen matemaattisesta ("kynä-ja-paperi") teoriasta. Jälkimmäistä näkemystä voi puolustaa esimerkiksi toteamalla että myös laskennallinen fysiikka perustuu pohjimmiltaan johonkin matemaattiseen yhtälöön tai algoritmiin, eikä siten peruslähtökohdaltaan eroa teoriasta.


title: Laskennallinen fysiikka

text:
Joka tapauksessa "laskennallinen fysiikka" on sikäli mielekäs käsite, että vaikka sillä tutkitaan hyvinkin erilaisten fysiikan alojen ongelmia, perustuu suuri osa ratkaisumenetelmistä muutamaan perusalgoritmiin, joten menetelmien tuntemus ja kehitys voi luoda hyödyllisiä yhteyksiä eri fysiikan osa-alueiden ja lähitieteiden välillä. Esimerkiksi niin kutsuttua Metropolis Monte Carlo-algoritmia, joka alun perin kehitettiin tutkimaan kiinteän aineen sulamista
, käytetään nykyään eri muodoissa lähes kaikilla fysiikan osa-alueilla, ja sen lisäksi laajalti kemiassa, matematiikassa, tietojenkäsittelytieteessä ja jopa taloustieteessä. Vastaavasti pohjimmiltaan samoja algoritmeja käytetään materiaalifysiikassa ja kemiassa atomien liikeen simulointeihin, ja tähtitieteessä taivaankappaleiden liikkeen mallintamiseen. Lisäksi lähes kaikkia laskennallisia fyysikkoja yhdistää tietenkin tarve saada käyttöönsä ja osata käyttää supertietokoneita.


title: Laskennallinen fysiikka

text:
Tietokoneiden kehityksen myötä laskennallinen fysiikka on noussut erittäin merkittäväksi osaksi fysiikan tutkimusta, ja on useilla fysiikan osa-alueilla (esimerkiksi materiaalifysiikka) lähes täysin korvannut perinteisen, puhtaan analyyttisen teorian. Myös kokeellinen tutkimus on tavallaan muuttunut laskennalliseksi: hyvin moni mittausmenetelmä (esimerkiksi atomivoimamikroskopia) toimii järkevästi pelkästään tietokoneistetun datankeräyslaitteiston
ansiosta.


title: Laskennallinen fysiikka

text: Suomessa laskennallisia menetelmiä käytetään ja opetetaan kaikilla fysiikan laitoksilla, tosin vaihtelevassa laajudessa, mutta kokonaisuutena sitä voidaan pitää korkeatasoisena. Tämän mahdollistaa pitkälti opetusministeriön omistama tieteen tietotekniikan keskus ("CSC"), joka tarjoaa kansainvälisesti hyvin kilpailukykyisen tietokonekapasiteetin tutkijoiden käyttöön.


title: Soba

text: Soba () on nimi japanilaisille ohuille nuudeleille, jotka valmistetaan tattarijauhoista. Sobaa tarjotaan joko viileänä kastikkeen kanssa tai kuumassa liemessä nuudelikeittona. Japanissa myös mitä tahansa ohutta nuudelia voidaan kutsua sobaksi erotuksena paksuista, vehnästä valmistetuista udon-nuudeleista.


title: Soba

text: Soba-nuudeleita tarjotaan Japanissa useissa eri tilanteissa. Ne ovat suosittu ja halpa pikaruoka esimerkiksi rautatieasemilla. Niitä tarjoillaan myös kalliissa ja erikoistuneissa ravintoloissa. Niitä valmistetaan myös kotiruokana.